Kannada-LLM-Labs/Wikipedia-Kn huggingface dataset:
ಶ್ರೀ ವಿಘ್ನೇಶ್ವರ ದೇವಸ್ಥಾನ, ಬಿ.ಟಿ.ಎಮ್.ಲೇಔಟ್, ಬೆಂಗಳೂರು

ಬೆಂಗಳೂರಿನ 'ಬಿ.ಟಿ.ಎಮ್ ಲೇಔಟ್' ನಲ್ಲಿ,'ಶ್ರೀ. ವಿಘ್ನೇಶ್ವರ ದೇವಾಲಯದಲ್ಲಿ,'ಸುಮಾರು ೨೨ ವರ್ಷಗಳಿಂದ ದಲ್ಲಿ ಪೂಜೆ-ಪುನಸ್ಕಾರಗಳು ಅತ್ಯಂತ ವ್ಯವಸ್ಥಿತವಾಗಿ ನಡೆಯುತ್ತಾ ಬಂದಿದ್ದು, ಸ್ವಸ್ಥಿಶ್ರೀ ಖರ ನಾಮ ಸಂವತ್ಸರದ ಭಾದ್ರಪದ ಶುಕ್ಲಪಕ್ಷದ ಚತುರ್ಥಿ ದಿನಾಂಕ ೦೧-೦೯-೨೦೧೧ ಗುರುವಾರದಿಂದ ೦೫-೦೯-೨೦೧೧ ರ ಸೋಮವಾರದವರೆಗೆ ಬೆಂಗಳೂರಿನ ಇದೇ ಬಡಾವಣೆಯ ಸದ್ಭಕ್ತರ ಆರಾಧ್ಯದೇವತೆಗಳಾದ  ಶ್ರೀ ವಿಘ್ನೇಶ್ವರ ನವಗ್ರಹಸಹಿತ  ಶ್ರೀ ಬಾಲ ಸುಬ್ರಹ್ಮಣ್ಯ ದೇವಾಲಯದ ದಿವ್ಯ ಸನ್ನಿಧಿಯಲ್ಲಿ ೨೩ ನೆಯ ವಾರ್ಷಿಕೋತ್ಸವ ಮತ್ತು ಗಣೇಶೋತ್ಸವ ೨೦೧೧, ಸಮಾರಂಭಗಳನ್ನು ವಿಘ್ನೇಶ್ವರ ಸಾರ್ವಜನಿಕ ಧಾರ್ಮಿಕ ವಿಶ್ವಸ್ಥಮಂಡಲಿ(ರಿ)ನ ವತಿಯಿಂದ ಅತ್ಯಂತ ವಿಜೃಂಭಣೆಯಿಂದ ಆಚರಿಸಲಾಯಿತು. ಶ್ರೀ ವಿಘ್ನೇಶ್ವರ ದೇವಾಲಯವು, ಧಾರ್ಮಿಕ ಸಾಂಸ್ಕೃತಿಕ ಶಕ್ತಿಯ ಕೇಂದ್ರವಾಗಿ ಬೆಳೆಯುತ್ತಾ ಬಂದಿದೆ. ಸ್ವಾಮಿಗೆ ನಿತ್ಯ ಪೂಜೆಗಳು, ಅಲಂಕಾರಗಳು, ತಿಂಗಳ 'ಸಂಕಷ್ಠಹರ ಗಣಪತಿ ವ್ರತ ಪೂಜೆ', 'ಹೋಮ', 'ಸತ್ಯನಾರಾಯಣ ಪೂಜೆ', 'ಪ್ರದೋಶಪೂಜೆ', 'ಆಶ್ಲೇಷ ನಕ್ಷತ್ರದ ದಿನ ಶ್ರೀ ಸುಬ್ರಹ್ಮಣ್ಯ ಹೋಮ', ಇತ್ಯಾದಿಗಳು ಸಾಂಗವಾಗಿ ನಡೆಯುತ್ತಿದ್ದು ಭಕ್ತಾದಿಗಳ ಅಭೀಷ್ಟ ಮನೋಕಾಮನೆಯು  ಈಡೇರುತ್ತಿವೆ. ವಿಶೇಷ ಪೂಜಾದಿನಗಳಲ್ಲಿ ಸ್ವಾಮಿಯ ಸನ್ನಿಧಿಯಲ್ಲಿ 'ವಿದ್ವಾನ್ ಶ್ರೀ ಸೌಂದರರಾಜನ್' ನಾದಸ್ವರಸೇವೆ ಸಲ್ಲಿಸುತ್ತಿದ್ದಾರೆ. ಪ್ರವಚನ ಮಾಲಿಕೆಯಲ್ಲಿ 'ವಿದ್ವಾನ್ ಶ್ರೀ ಸುದರ್ಶನ್ ಶರ್ಮ' ಮತ್ತು 'ಸದ್ಗುರು ಮುರಳಿ ಕೃಷ್ಣ ಸ್ವಾಮೀಜಿ'ಯವರ ಭಜನೆ ಮತ್ತು ಭಕ್ತಾದಿಗಳಿಗೆ ಆಶೀರ್ವಾದದ ಕಾರ್ಯಕ್ರಮಗಳನ್ನು ಪ್ರಸಕ್ತ ವರ್ಷದಲ್ಲೂ ನಡೆಸಲಾಗುವುದು.

'ಶ್ರೀ ವಿಘ್ನೇಶ್ವರ ದೇವಸ್ಥಾನ'ಕ್ಕೆ ಹೋಗಲು ಮಾರ್ಗ
'ಬಿ.ಟಿ.ಎಮ್.ಲೇಔಟ್' ಒಳಗೆ 'ಉಡುಪಿ ಗಾರ್ಡನ್' ಕಡೆಯಿಂದ ಪ್ರವೇಶಿಸಿದರೆ, 'ಐ.ಎ.ಎಸ್.ಆಫೀಸರ್ಸ್ ಕ್ವಾರ್ಟರ್ಸ್' ನ ಒಳಭಾಗದ ರಸ್ತೆಯಲ್ಲಿ ಧಾವಿಸಿದರೆ ಉದ್ಯಾನದ ಬದಿಯಲ್ಲೇ 'ಶ್ರೀ ವಿಘ್ನೇಶ್ವರ ದೇವಸ್ಥಾನ'ವು ಕಾಣಿಸುತ್ತದೆ.

ಸ್ವರ್ಣಕಲಶದ ಕುಂಭಾಭಿಷೇಕ ಕಾರ್ಯಕ್ರಮ
ಹೊಸದಾಗಿ ಶ್ರೀ ವೈದ್ಯನಾಥೇಶ್ವರ, ಶ್ರೀ ಸಂಜೀವಿನಿ ಆಂಜನೇಯ ದೇವಸ್ಥಾನ ಗೋಪುರಸಹಿತ, ಸ್ವರ್ಣಕಳಶದ ಕುಂಭಾಭಿಷೇಕವು ದಿನಾಂಕ ೦೭-೦೫-೨೦೧೧  ಮತ್ತು ೦೮-೦೫-೨೦೧೧ ರಂದು ವೈಭವದಿಂದ ಜರುಗಿತು. ಕುಂಭಾಬಿಷೇಕದಂದು  ಮೈಸೂರಿನ ತಲಕಾಡಿನ ಹತ್ತಿರದ, ಶುಕಶಂಕರ ಮಹಾಲಕ್ಷ್ಮೀ ಮಠದ,ಶ್ರೀ ಶ್ರೀ ಗೋವಿಂದಾನಂದ ಸರಸ್ವತಿ ಮಹಾಸ್ವಾಮಿಯವರು ಆಗಮಿಸಿ ಈ ಪುಣ್ಯವಿಧಿಯನ್ನು ಸಾಂಗವಾಗಿ ನೆರವೇರಿಸಿ, ಭಕ್ತಾದಿಗಳಿಗೆ ಆಶೀರ್ವಾದ ಅನುಗ್ರಹನೀಡಿದರು.
ವಿಶ್ವಸ್ಥಮಂಡಲಿಯು 'ಶ್ರೀ ರಾಮನವಮಿ'ಯದಿನ ಸಂಗೀತ ಸ್ಪರ್ಧೆ ಬಹುಮಾನವಿತರಣೆ ಮತ್ತು ಶ್ರೀಗೋಪಾಲಕೃಷ್ಣಭಟ್ ಮತ್ತು ತಂಡದವರಿಂದ ಯಕ್ಷಗಾನ ಕಾರ್ಯಕ್ರಮ ಏರ್ಪಡಿಸಿದ್ದರು.
ಇನ್ನುಳಿದ ಹಲವು ಸಾಂಸ್ಕೃತಿಕ ಮತ್ತು ಸಾಮಾಜಿಕ ಕಾರ್ಯಕ್ರಮಗಳ ವಿವರಗಳು ಹೀಗಿವೆ.

ಯೋಗತರಬೇತಿ ಶಿಬಿರಗಳು
ಯೋಗತರಬೇತಿ ಶಿಬಿರಗಳನ್ನು 'ಶ್ರೀ ರಾಮಚಂದ್ರನ್' ಮತ್ತು ಮಹಿಳೆಯರಿಗೆ 'ಶ್ರೀಮತಿ ರಾಜಾಮಣಿ'ಯವರು ನಡೆಸಿಕೊಟ್ಟರು.

ಪ್ರತಿಭಾ ಪುರಸ್ಕಾರ
ಪ್ರತಿಭಾಪುರಸ್ಕಾರ, (ಎಸ್.ಎಸ್.ಎಲ್.ಸಿ ಮತ್ತು ಪಿ.ಯು.ಸಿ ಪರೀಕ್ಷೆಗಳಲ್ಲಿ ಹೆಚ್ಚು ಅಂಕಗಳಿಸಿದ ವಿದ್ಯಾರ್ಥಿಗಳಿಗೆ  ಪ್ರತಿಭಾಪುರಸ್ಕಾರ.

ಸೌಂದರ್ಯ ಲಹರಿ ಪ್ರದಕ್ಷಿಣೆ ಸೇವೆ
ಸೌಂದರ್ಯಲಹರಿ ಪ್ರದಕ್ಷಿಣೆ ನಮಸ್ಕಾರಗಳ ಸೇವೆ, (೦೧-೧೧-೨೦೧೦ ರಿಂದು ಬೆಳಿಗ್ಯೆ, ೧೦ ರಿಂದ ಸುಮಾರು ೫ ಗಂಟೆಯ ತನಕ), ತಾ. ೦೨-೧೧-೨೦೧೦ ರಂದು  ನಡೆಯಿತು.

ಕಂಸವಧೆ ಯಕ್ಷಗಾನ
ಶ್ರೀ ವಿನಾಯಕ ಭಟ್ ತಂಡದವರಿಂದ 'ಕಂಸವಧೆಯೆಂಬ ಪೌರಾಣಿಕ ಯಕ್ಷಗಾನ'ವನ್ನು ತಾ. ೩೧-೧೦-೨೦೧೦ ರಂದು, ನಡೆಸಿಕೊಟ್ಟರು.

ಭಾಗವತ ಪ್ರವಚನ 
ವೇ.ಬ್ರ.ಸುದರ್ಶನ ಶರ್ಮರವರಿಂದ 'ಭಾಗವತದ ದಶಮಸ್ಕಂದ ಅಧ್ಯಾಯ'ದಲ್ಲಿ 'ಕೃಷ್ಣಾವತಾರ ಪ್ರವಚನ' ನಡೆಯಿತು.(ತಾ. ೧೪-೧೧-೨೦೧೦ ರಿಂದ ೨೦-೧೧-೨೦೧೦ ರ ತನಕ),  ’ದಶಶ್ಲೋಕಿ ಅಭಿಯಾನ' ದ 'ದಶಶ್ಲೋಕಿ ಪಾರಾಯಣ'ವೆಂಬ ಅಭಿಯಾನವನ್ನು ಪರಮಪೂಜ್ಯ ಶ್ರೀ ಶಂಕರಭಾರತಿ ತೀರ್ಥಸ್ವಾಮಿಗಳ ಮಾರ್ಗದರ್ಶನದಲ್ಲಿ ನಡೆಸಲಾಯಿತು. 'ಸೌದರ್ಯಲಹರಿ ಸಪ್ತಾಹ’ 'ಸೌಂದರ್ಯಲಹರಿ ಪಾರಾಯಣ' ನಡೆಯಿತು.

ಸಂಸ್ಕೃತ ಶಿಬಿರಗಳು
'ಸಂಸ್ಕೃತ ಶಿಬಿರ ಕಾರ್ಯಕ್ರಮ'ಗಳಮಾಲಿಕೆಯಲ್ಲಿ, ಸಂಭಾಷಣೆ ಮಾಡುವುದನ್ನು 'ತಾ. ೦೫-೧೨-೨೦೧೦ ರಿಂದ ೧೫-೧೨-೨೦೧೦ ರ ವರೆಗೆ 'ಅಧ್ಯಾಪಕ ಶ್ರೀ ಕೃಷ್ಣಮೂರ್ತಿ' ನಡೆಸಿಕೊಟ್ಟರು.

'ಗುರು ತತ್ವ'ದ ಬಗ್ಗೆ ಪ್ರವಚನ
'ಗುಂಟೂರಿನ ಕಾಳಿಗಾರ್ಡನ್ ಆಶ್ರಮ'ದ, ಪೂಜ್ಯ ಶ್ರೀ ಯೋಗಿನಿ ಚಂದ್ರಕಾಳಿ ಪ್ರಸಾದ್ ಮಾತಾಜಿ ರವರಿಂದ ನಡೆಯಿತು. 'ಗುರುತತ್ವದ ವಿಶಯದ ಬಗ್ಗೆ ಪ್ರವಚನ' ನಡೆಯಿತು. ಶ್ರೀ ಮುರಳಿಕೃಷ್ಣ ಸ್ವಾಮೀಜಿಯವರು ಆಗಮಿಸಿ ಆಶೀರ್ವಾದ ನೀಡಿದರು.

ಬೆಂಗಳೂರು
ಬೆಂಗಳೂರಿನ ದೇವಾಲಯಗಳು
ಹುಡುಗರು

ಹುಡುಗರು(ಕನ್ನಡ ಸಿನಿಮಾ)

ನಿರ್ದೇಶನ=[ಕೆ ಮಾದೇಶ್]
ನಿರ್ಮಾಪಕಿ=[ಪಾರ್ವತಮ್ಮ ರಾಜ್ ಕುಮಾರ್]

ಕಥೆ=[ಸಮುದ್ರ ಖಣಿ]

ಸಂಗೀತ=ವಿ.ಹರಿಕೃಷ್ಣ

ಛಾಯಾಗ್ರಹಣ=[ಸತ್ಯ ಹೆಗಡೆ]

ಸಂಕಲನ=[ದೀಪು .ಎಸ್. ಕುಮಾರ್]

ಬಿಡುಗಡೆಯಾದ ದಿನಾಂಕ=[5 ಮೇ 2011]

ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳು
ರಂಗಕರ್ಮಿ

ರಂಗಭೂಮಿಗೆ ನಾಟಕ ರಚನೆ, ನಟನೆ, ನಿರ್ದೇಶನ, ಪ್ರಸಾಧನ, ಬೆಳಕು, ಪರಿಕರ, ಸಂಗೀತ, ಮೇಲುಸ್ತುವಾರಿ, ನಿರ್ವಹಣೆ ಇತ್ಯಾದಿ ಎಲ್ಲ ವಿಭಾಗಗಳಲ್ಲೂ ತಮ್ಮ  ತಮ್ಮ ಕೊಡುಗೆಯನ್ನು ನೀಡುವ ಸೃಜನಶೀಲ ವ್ಯಕ್ತಿತ್ವಗಳು.

ರಂಗಭೂಮಿ
ಬೊಂಬಾಯಿ ಮಿಠಾಯಿ

ಮುಂಬಯಿ ಮಿಠಾಯಿ 
ಮುಂಬಯಿ ಮಿಠಾಯಿ ತಿಂಡಿ ಅಂಗಡಿಗಳಲ್ಲಿ ಸಿಗುವುದಿಲ್ಲ. ಸಂತೆಯಲ್ಲಿಟ್ಟು ಅದನ್ನು ಮಾರುವುದಿಲ್ಲ. ಪಾಲಿಥಿನ್ ಚೀಲದೊಳಗೆ ಮುದುಡಿ ಇರಿಸಿದ ಹಗುರವಾದ ಹತ್ತಿಯಂತಹ ಗುಲಾಬಿ ಬಣ್ಣದ ಈ ಸಿಹಿ ತಿಂಡಿ ಬಾಯೊಳಗಿಟ್ಟರೆ ಮರು ಕ್ಷಣವೇ ಕರಗಿ ನೀರಾಗುತ್ತದೆ. ಮುಂಬಯಿ ಮಿಠಾಯಿಗೆ ಮಕ್ಕಳಿಗಷ್ಟೇ ಅಲ್ಲ ಹೆಂಗಸರು, ಯುವಕರು, ವೃದ್ಧರೂ ಅದಕ್ಕೆ ಮುಗಿ ಬಿಳುತ್ತಾರೆ.  ಆದರೆ ಇದು ಮಕ್ಕಳ ಸಿಹಿ.
ಹಳ್ಳಿಗಳಲ್ಲಿ ಮುಂಬಯಿ ಮಿಠಾಯಿ ಮಾಡುವವರು ಒಂದೆಡೆ ನಿಲ್ಲದೆ ಊರೂರು ಅಲೆಯುತ್ತಿರುತ್ತಾರೆ. ಕೆಲವೊಮ್ಮೆ ಮಳೆಗಾಲದಲ್ಲಿ ಅಥವಾ ಮಳೆಗಾಲ ಮುಗಿದ ನಂತರದ ದಿನಗಳಲ್ಲಿ ಅವರು ಹಳ್ಳಿ, ಸಣ್ಣ ಪುಟ್ಟ ಪಟ್ಟಣಗಳಲ್ಲಿ ಕಾಣಿಸಿಕೊಳ್ಳುತ್ತಾರೆ.
ಇದನ್ನು ತಯಾರಿಸಲು ಸಣ್ಣ ಪೆಟ್ಟಿಗೆ ಯಂತಹ ಯಂತ್ರ  ಬರುತ್ತದೆ. ಅದಕ್ಕೆ ಸೀಮೆಎಣ್ಣೆ  ಸ್ಟೋವ್ ಜೋಡಿಸಿರುತ್ತಾರೆ. ಯಂತ್ರದ ಮೇಲು ಭಾಗದಲ್ಲಿ ಬೀಸುವ ಕಲ್ಲಿಗೆ ಇರುವಂತಹ ರಂಧ್ರವಿದೆ.
ಸಕ್ಕರೆಗೆ ಗುಲಾಬಿ ಬಣ್ಣ ಬೆರೆಸಿ ಒಂದು ಹಿಡಿಯಷ್ಟನ್ನು ರಂಧ್ರದಲ್ಲಿ ಹಾಕಿ ಯಂತ್ರದ ಹಿಡಿಕೆಯನ್ನು ತಿರುಗಿಸಿದಾಗ ಯಂತ್ರವು ಬಿಸಿಯಾಗುತ್ತ ಸಕ್ಕರೆ ಕರಗಿ ಹಗುರವಾದ ಹತ್ತಿಯಂತಾಗಿ ಹೊರಬರುತ್ತದೆ.ಸುಮಾರು ಒಂದೆರಡು ಅಡಿ ಉದ್ದನೆಯ ಹತ್ತಿಯ ಹಾಳೆಯೇ ಮುಂಬಯಿ ಮಿಠಾಯಿ.
ಒಂದು ಬೊಗಸೆಯಷ್ಟು ಮಿಠಾಯಿ ತಿಂದರೂ ಬಾಯಿಗೆ ಹೋದಾಗ ಕರಗಿರುತ್ತದೆ.ಗಾತ್ರ ನೋಡಿ ಅದರಲ್ಲಿನ ದ್ರವ್ಯವನ್ನು ನಿರ್ಧರಿಸಲಾಗುವುದಿಲ್ಲ.
ಮುಂಬಯಿ ಮಿಠಾಯಿಯನ್ನು ಪಾಲಿಥಿನ್ ಚೀಲದಲ್ಲಿ ತುಂಬಿಸಿಟ್ಟು ಮಾರಲು ಒಯ್ಯುತ್ತಾರೆ. ಹತ್ತು ರೂಪಾಯಿಗೆ ಮೂರು ಮಿಠಾಯಿ. ಕಂಪೆನಿ ಬ್ರಾಂಡಿಲ್ಲ. ಬೆಲೆಯ ನಮೂದಿಲ್ಲ. ಮಕ್ಕಳೇ ಇದರ ಗ್ರಾಹಕರು.
ಮಿಠಾಯಿ ಮಾಡುವ ಮಂದಿ ಹುಬ್ಬಳ್ಳಿ, ಲಕ್ಷ್ಮೇಶ್ವರ ಮುಂತಾದ ಉತ್ತರ ಕರ್ನಾಟಕದ ಕಡೆಯವರು.
ಒಂದಾನೊಂದು ಕಾಲದಲ್ಲಿ ನಮ್ಮ ದೇಶದಲ್ಲಿ ಈ ಸಿಹಿ ತಯಾರಾಗುತ್ತಿದ್ದುದು ಮುಂಬಯಿಯಲ್ಲಿ ಮಾತ್ರ ಮತ್ತು ಅದನ್ನು ತಯಾರು ಮಾಡುವ ಯಂತ್ರ ಹುಟ್ಟಿಕೊಂಡಿದ್ದು ಮುಂಬೈನಲ್ಲಿ ಇದರಿಂದಾಗಿ "ಮುಂಬಯಿ ಮಿಠಾಯಿ"ಎಂಬ ಹೆಸರು ಬಂತು.

ಚಿತ್ರಗಳು

ಆಧಾರ

ಮಿಠಾಯಿಗಳು
ನೀರಜಾ ಭಾನೋಟ್

ಪ್ಯಾನ್ ಅಮೆರಿಕನ್ ಕ್ಲಿಪ್ಪರ್-೭೩ ವಿಮಾನದ ಗಗನ ಸಖಿಯರ ಮುಖ್ಯಸ್ಥೆಯಾಗಿದ್ದ ಭಾರತೀಯ ವೀರ ಮಹಿಳೆ, ನೀರಜಾ ಭಾನೋಟ್ ವಿಮಾನ ಯಾನದ ಇತಿಹಾಸದಲ್ಲಿ ಒಂದು ಮರೆಯಲಾರದ ವಿಕ್ರಮವನ್ನು ಸ್ಥಾಪಿಸಿದ್ದರು. ಭಯೋತ್ಪಾದಕರ ಕಪಿ ಮುಷ್ಟಿಯಲ್ಲಿ ಬಂಧಿತವಾಗಿದ್ದ ಪ್ಯಾನ್ ಅಮೆರಿಕನ್ ವಿಮಾನದ ಪರಿಚಾರಿಕೆಯಾಗಿದ್ದ ನೀರಜಾರವರ ಹಣೆಗೆ ಗುಂಡಿಟ್ಟು ನಿಂತಿದ್ದ ೪ ಜನ ಭಯೋತ್ಪಾದಕರಿಂದ ೩೦೦ ಕ್ಕೂ ಅಧಿಕಮಂದಿ ಪ್ರಯಾಣಿಕರಿಗೆ ಪುನರ್ಜನ್ಮಕೊಟ್ಟು  ತಮ್ಮ ಜೀವವನ್ನೇ ಆಹುತಿಯಾಗಿ ಅರ್ಪಿಸಿದ 'ನೀರಜಾ ಭಾನೋಟ್', ತಮ್ಮ ೨೪ ನೇ ವರ್ಷದ ಹುಟ್ಟುಹಬ್ಬದಂದು ಈ ಶೌರ್ಯದ ಕಾರ್ಯವೆಸಗಿ ಅಮರರಾದರು.

ಜನನ, ಬಾಲ್ಯ
ನೀರಜಾರವರ ತಂದೆ, 'ಹರೀಶ್ ಭಾನೋಟ್' ಒಬ್ಬ ವಿಶೇಷ ವರದಿಗಾರ. ಹಿಂದೂಸ್ಥಾನ್ ಟೈಮ್ಸ್ ನಲ್ಲಿ ದುಡಿಯುತ್ತಿದ್ದರು. ತಾಯಿ,'ರಮಾ ಭಾನೋಟ್'.ಈ ದಂಪತಿಗಳಿಗೆ ಮಗಳಾಗಿ ಜನಿಸಿದ ನೀರಜಾ ಭಾನೋಟ್, ಚಂದೀಘಡದಲ್ಲಿ ೭, ಸೆಪ್ಟೆಂಬರ್, ೧೯೬೨ ರಲ್ಲಿ ಜನಿಸಿದರು. ಹರೀಶ್ ರವರ ಮೊದಲ ಇಬ್ಬರು ಗಂಡುಮಕ್ಕಳ ಬಳಿಕ ಜನಿಸಿದರು.  ಅವರ ಪ್ರೀತಿಯ ತಂದೆ, ಹರೀಶ್ ಭಾನೋಟ್ ರವರು ಮಗಳನ್ನು 'ಲಾಡೋ'(ಪ್ರೀತಿಪಾತ್ರಳು ಎಂಬರ್ಥದಲ್ಲಿ),ಎಂದು ಸಂಬೋಧಿಸುತ್ತಿದ್ದರು.

ಶಿಕ್ಷಣ ಹಾಗೂ ವೃತ್ತಿಜೀವನ 
ಹರೀಶ್ ರವರಿಗೆ ಮುಂಬೈನಗರಕ್ಕೆ ವರ್ಗವಾಯಿತು. ನೀರಜಾ ಮುಂಬೈನ ಸೇಂಟ್ ಝೇವಿಯರ್ಸ್ ಕಾಲೇಜ್ ನಲ್ಲಿ ತಮ್ಮ ಪದವಿ ಮುಗಿಸಿದಾಗ ಅವರ ವಯಸ್ಸು, ಕೇವಲ ೧೭ ವರ್ಷ. ಆಗಲೇ ಮುಂಬೈನ ಪ್ರಸಿದ್ಧ ದಿನಪತ್ರಿಕೆಯೊಂದು ನೀರಜಾ ಒಬ್ಬ ಅಪ್ರತಿಮ ಸುಂದರಿಯೆಂದು ವರದಿಮಾಡಿತ್ತು. ಹಾಗಾಗಿ ಪದವಿಯ ನಂತರ ಭಾನೋಟ್ ಅನೇಕ ಜಾಹಿರಾತುಗಳಿಗೆ ರೂಪದರ್ಶಿಯಾಗಿ ಕೆಲಸಮಾಡಿದರು.

ವೈವಾಹಿಕ ಜೀವನ 
೨೨ನೇ ವಯಸ್ಸಿನಲ್ಲಿ ಹಿರಿಯರಲ್ಲಾ ನೋಡಿ ಮೆಚ್ಚಿದ ಅನುರೂಪ ವರನೊಂದಿಗೆ ವಿವಾಹವೂ ನಡೆಯಿತು. ಕೇವಲ ೫ ತಿಂಗಳು ಪತಿಯೊಡನೆ ಸಂಸಾರ ಮಾಡಿದ ನೀರಜಾ,ಶಾರ್ಜಾದಲ್ಲಿದ್ದು ಅನಂತ ಮುಂಬೈಗೆ 'ಚಾರ್ಮಿಸ್ ಕ್ರೀಮ್'ಜಾಹಿರಾತಿನ ಒಪ್ಪಂದದ ಕೊನೆಯ ಹಂತದ ಚಿತ್ರೀಕರಣಕ್ಕೆ ಮುಂಬೈಗೆ ಬಂದಾಗ, ಆ ವಾರದ ಕೊನೆಯಲ್ಲೇ ಪತಿಯಿಂದ ಒಂದು ಆಘಾತಕರ ಪತ್ರ ಬಂದಿತ್ತು. ಅದರಲ್ಲಿ, 'ನಾನು ಬರೆದಿರುವ ನಿಯಮಗಳನ್ನು ಒಪ್ಪುವಹಾಗಿದ್ದರೆ ಸೊಲ್ಲೆತ್ತದೆ ಹಿಂದಿರುಗಿ ಬಾ,' ಇಲ್ಲದೆ ಹೋದಲ್ಲಿ ವಿವಾಹ ವಿಚ್ಛೇದನಕ್ಕೆ ಅರ್ಜಿ ಹಾಕುತ್ತಿದ್ದೇನೆ, ಲೆಟ್ ಅಸ್ ಸಪರೇಟ್, ಎಂಬ ಒಕ್ಕಣಿಕೆಯೊಂದಿಗೆ ಪತ್ರ ಅಂತ್ಯಗೊಂಡಿತ್ತು. ಮಾನಸಿಕ ಸಾಂಗತ್ಯ,ಮಧುರ ಭವಿಷ್ಯದ ಭರವಸೆ ನೀಡದ ಮದುವೆಯ ಬಂಧನದಿಂದ ಹೊರಬರಲು ನೀರಜಾ ಬಯಸಿ, 'ವಿವಾಹ ವಿಚ್ಛೇದನ'ಕ್ಕೆ ಒಪ್ಪಿಗೆಯ ಸಹಿ ಹಾಕಿದರು.

ಪ್ಯಾನ್ ಅಮೆರಿಕ ವಿಮಾನ ಸಂಸ್ಥೆಗೆ ಪಾದಾರ್ಪಣೆ
ಸೆಪ್ಟೆಂಬರ್, ೧೯೮೫ರಲ್ಲಿ ಅಮೆರಿಕದ 'ಪ್ಯಾನ್ ಅಮೆರಿಕನ್ ವಿಮಾನದ ಫ್ಲೈಟ್ ಅಟೆಂಡೆಂಟ್' ಪದವಿಗೆ ಅರ್ಜಿ ಸಲ್ಲಿಸಿದರು. ಸುಮಾರು ೧೦ ಸಾವಿರ ಅಭ್ಯರ್ಥಿಗಳಲ್ಲಿ ಆಯ್ಕೆಯಾದ ಕೊನೆಯ ೮೦ ಜನ ಮಹಿಳೆಯರಲ್ಲಿ 'ನೀರಜಾ ಭಾನೋಟ್' ಒಬ್ಬರಾಗಿ ತರಬೇತಿಗೆ ಆಯ್ಕೆಯಾಗಿದ್ದರು. ಅಮೆರಿಕದ ಮಯಾಮಿಯಲ್ಲಿ ಜರುಗಿದ ತರಬೇತಿಯಲ್ಲಿ ಜಯಗಳಿಸಿದ ಅವರನ್ನು ಚೀಫ್ ಫ್ಲೈಟ್ ಪರ್ಸರ್ ಆಗಿ ನೇಮಿಸಿದರು. 'ಟೆರರಿಸಂ ವಿರುದ್ಧದ ಟ್ರೈನಿಂಗ್' ನಲ್ಲೂ ಅವರಿಗೆ ಸಾಕಷ್ಟು ತರಬೇತಿ ನೀಡಲಾಗಿತ್ತು. 'ಮುಂದಾಳತ್ವದ ಗುಣ' ಅವರಿಗೆ ಬಹಳ ಸಹಾಯಕವಾಯಿತು. ೧೨ ಜನ ಮಹಿಳೆಯರು/ಪುರುಷರನ್ನೊಳಗೊಂಡ ಟೀಮ್ ನ ಉಸ್ತುವಾರಿಯ ಜವಾಬ್ದಾರಿ ಅವರ ಹೆಗಲ ಮೇಲಿತ್ತು.

ಪ್ರಾಣಾರ್ಪಣೆ 
ಭಯೋತ್ಪಾದಕರ ಕಪಿ ಮುಷ್ಟಿಯಲ್ಲಿ ಬಂಧಿತವಾಗಿದ್ದ ಪ್ಯಾನ್ ಅಮೆರಿಕನ್ ವಿಮಾನದ ಪರಿಚಾರಿಕೆಯಾಗಿದ್ದ ನೀರಜಾರವರ ಹಣೆಗೆ ಗುಂಡಿಟ್ಟು ನಿಂತಿದ್ದ ೪ ಜನ ಭಯೋತ್ಪಾದಕರಿಂದ ೩೦೦ಕ್ಕೂ ಅಧಿಕಮಂದಿ ಪ್ರಯಾಣಿಕರಿಗೆ ಪುನರ್ಜನ್ಮಕೊಟ್ಟು ತಮ್ಮ ತಮ್ಮ ಜೀವವನ್ನೇ ಆಹುತಿಯಾಗಿ ಅರ್ಪಿಸಿದ 'ನೀರಜಾ ಭಾನೋಟ್', ತಮ್ಮ ೨೪ನೇ ವರ್ಷದ ಹುಟ್ಟುಹಬ್ಬದಂದು ಈ ಶೌರ್ಯದ ಕಾರ್ಯವೆಸಗಿ ಅಮರರಾದರು. ಎಲ್ಲರಿಗಿಂತ ಮೊದಲೇ ಈ ಜಾಲದಿಂದ ತಪ್ಪಿಸಿಕೊಳ್ಳುವ ಸುವರ್ಣಾವಕಾಶವಿದ್ದಾಗ್ಯೂ ನೀರಜಾ ತಮ್ಮ ಜೀವವನ್ನು ಒತ್ತೆಯಾಗಿಟ್ಟು ಎಲ್ಲರಿಗೂ ಮಾದರಿಯಾದ ಕಾರ್ಯವೆಸಗಿದರು.

ಉಲ್ಲೇಖಗಳು
ಸಹಕಾರ ಸಾರಿಗೆ

ಸಹಕಾರ ಸಾರಿಗೆ ಎಂಬುದು ಕಾರ್ಮಿಕರೇ ಮಾಲೀಕರಾಗಿರುವ ಒಂದು ವಿಶಿಷ್ಟ ಸಂಸ್ಥೆ. ಇದರ ಪ್ರಧಾನ ಕಛೇರಿ ಕೊಪ್ಪ ದಲ್ಲಿದೆ. ಚಿಕ್ಕಮಗಳೂರು, ಶಿವಮೊಗ್ಗ ಮತ್ತು ಉಡುಪಿ ಜಿಲ್ಲೆಗಳಲ್ಲಿ ಇದರ ಸಾರಿಗೆ ಜಾಲವು ಹರಡಿದೆ. ಸಿಬ್ಬಂದಿಯ ನಗುಮೊಗದ ಸೇವೆ, ವಿದ್ಯಾರ್ಥಿಗಳು ಹಾಗೂ ಹಿರಿಯ ನಾಗರೀಕರಿಗೆ ಪ್ರಯಾಣ ದರದಲ್ಲಿ ರಿಯಾಯಿತಿ ಮುಂತಾದ ಸೌಲಭ್ಯಗಳನ್ನು ನೀಡುತ್ತಿರುವುದರಿಂದ ಇದು ಮಲೆನಾಡಿಗರ ಅಚ್ಚುಮೆಚ್ಚಿನ ಸಾರಿಗೆ ವ್ಯವಸ್ಥೆಯಾಗಿದೆ.

ಸಾರಿಗೆ
ಸಾಮಾನ್ಯ ಶೇರುಗಳು

ಸಾಮಾನ್ಯ ಶೇರು, ಇದು ಬಂಡವಾಳದ ಒಂದು ಭಾಗ.
ಕಂಪೆನಿಗಳು ತಮಗೆ ಅಗತ್ಯವಿರುವ ಬಂಡವಾಳ/ಹಣವನ್ನು ಹೆಚ್ಚಿಸಿಕೊಳ್ಳಲು ಬಳಸುವ ಒಂದು ಬಗೆಯ ಬಂಡವಾಳದ ಮೊಲ ಅಥವಾ ಸಾಧನ. ಶೇರುಗಳನ್ನು ಕೊಳ್ಳುವ ವ್ಯಕ್ತಿಯನ್ನು ಶೇರುದಾರನೆಂದು ಕರೆಯಲಾಗುತ್ತದೆ.ಶೇರುದಾರರನ್ನು ಆ ಕಂಪೆನಿಯ ಒಬ್ಬ ಮಾಲೀಕನೆಂದು ಪರಿಗಣಿಸಲ್ಪಡುತ್ತದೆ. ಸಾಮಾನ್ಯವಾಗಿ ಶೇರುದಾರರಿಗೆ ಕಂಪೆನಿಯು ಲಾಭಾಂಶವನ್ನು ಹಂಚಲು ಬದ್ಧವಾಗಿರುತ್ತದೆ.ಆದರೆ ಲಾಭಾಂಶದ ವಿಚಾರದಲ್ಲಿ ಆದ್ಯತಾಶೇರುದಾರರಿಗೆ ಇರುವಂತೆ ನಿಗದಿತ ಲಾಭಾಂಶ (ಒಂದು ವೇಳೆ ಕಂಪೆನಿಯು ನಷ್ಟದಲ್ಲಿ ಇದ್ದರೂ ಕೂಡ ನಿಗದಿತ ಲಾಭಾಂಶ ಪಡೆಯಲು ಅರ್ಹರಾಗಿರುತ್ತಾರೆ.) ಪಡೆಯಲು ಸಾಮಾನ್ಯ ಶೇರುದಾರರು  ಅರ್ಹತೆಯನ್ನು ಹೊಂದಿರುವುದಿಲ್ಲ.ಸಾಮಾನ್ಯ ಶೇರುಗಾರರಿಗೆ ಹಣ ನಿಗದಿತಗೊಳ್ಳಿಸಿರುವುದಿಲ್ಲ. ಕಂಪನಿಗೆ ಲಾಭಾಂಶವಾದಗ ಮೊದಲು ಆದ್ಯತ ಶೇರ್ ಇರುವವರಿಗೆ ಕೊಟ್ಟ ನಂತರ ಸಾಮನ್ಯ ಶೇರ್ ಪಡೆದಿರುವವರಿಗೆ ಸಿಗುತ್ತದೆ. ಮಾರುಕಟ್ಟಯ ಬೆಲೆಯ ಮೇಲೆ ಹೆಚ್ಚಿದಂತೆ ಶೇರ್ ರಿಟನ್ಸ್ ಸಹ ಹೆಚ್ಚುತ್ತದೆ.ಕಂಪನಿಯ ಲಾಭನಷ್ಟಗಳು ಮಾರುಕಟ್ಟೆಯ ಬೆಲೆಯ ಮೇಲೆ ಆದರವಾಗಿರುತ್ತದೆ. ಕಂಪನಿಯನ್ನು ಮುಚ್ಚುವ ಸಮಯದಲ್ಲಿ ಇರುವ ಹಣವು ಮೊದಲಿಗೆ ಬಾಂಡ್ ಹೊದಿರುವವರಿಗೆ, ಸಾಲದಾತರುಗಳಿಗೆ ಮತ್ತು ಆದ್ಯತಾ ಶೇರ್ ಇರುವವರಿಗೆ ಕೊಟ್ಟು ಮುಗಿದ ನಂತರ ಸಾಮಾನ್ಯ ಶೇರ್‌ನವರಿಗೆ ಹಣ ಸೇರುತ್ತದೆ.

ಅರ್ಥಶಾಸ್ತ್ರ
ಲೋಕಾಯುಕ್ತ

ಲೋಕಾಯುಕ್ತ ಭ್ರಷ್ಟಾಚಾರ ನಿಗ್ರಹಕ್ಕಾಗಿ ಭಾರತದ ರಾಜ್ಯಗಳಲ್ಲಿ ನಿಯೋಜಿತಗೊಂಡಿರುವ ಸಂಸ್ಥೆ ಅಥವಾ ಅಂತಹ ಸಂಸ್ಥೆಯ ಮುಖ್ಯ ಅಧಿಕಾರಿ.ಇಲ್ಲಿ ನ್ಯಾ ವೆಂಕಟಾಚಲ ಻ವರ ಸಾಧನೆ ಮುಖ್ಯವಾದದು.

ನೋಡಿ

ಭಾರತದ ಕಾನೂನು
ಅಕ್ರಮ ಗಣಿಗಾರಿಕೆ ತನಿಖಾ ವರದಿ

ಅಕ್ರಮ ಗಣಿಗಾರಿಕೆ ತನಿಖಾ ವರದಿಯು ನ್ಯಾಯಮೂರ್ತಿ ಸಂತೋಷ ಹೆಗ್ಡೆ ಅವರ ನೇತೃತ್ವದ ಲೋಕಾಯುಕ್ತ ಸಂಸ್ಥೆಯಿಂದ ೨೦೧೧ರ ಜುಲೈ ೨೭ರಂದು ಕರ್ನಾಟಕ ಸರ್ಕಾರಕ್ಕೆ ಸಲ್ಲಿಕೆಯಾದ ವರದಿ. ಕರ್ನಾಟಕದ ಅಂದಿನ ಮುಖ್ಯಮಂತ್ರಿ ಯಡಿಯೂರಪ್ಪ ಅವರ ವಿರುದ್ಧ ಆರೋಪ ಇದ್ದಿದ್ದರಿಂದ ಅವರ ಪದತ್ಯಾಗಕ್ಕೆ ಕಾರಣವಾಯಿತು.

ಇತಿಹಾಸ 
೨೦೦೮ರಲ್ಲಿ ಕರ್ನಾಟಕದ ಅಂದಿನ ಮುಖ್ಯಮಂತ್ರಿ ಎಚ್ ಡಿ ಕುಮಾರಸ್ವಾಮಿ ಅವರು ತನಿಖೆಗೆ ಆದೇಶ ನೀಡಿದ್ದರು. ಕರ್ನಾಟಕದ ಬೆಳ್ಳಾರಿಯು ಕಬ್ಬಿಣದ ಅದಿರಿಂನಿಂದ ಶ್ರಿಮಂತಗೊಂಡಿದೆ. ಇಲ್ಲಿ ಅಕ್ರಮ ಗಣಿಗಾರಿಕೆ ನಡೆಯುತ್ತಿತ್ತು.

ವರದಿಯ ಮುಖ್ಯಾಂಶಗಳು 
 ಬಿ ಎಸ್ ಯಡಿಯೂರಪ್ಪ ಅವರ ಪುತ್ರ ಬಿ ವೈ ರಾಘವೇಂದ್ರ ಅವರಿಗೆ ಸೇರಿದ ಪ್ರೇರಣಾ ಎಜ್ಯುಕೇಷನ್ ಸೊಸೈಟಿಗೆ ಸೌತ್ ವೆಸ್ಟ್ ಮೈನಿಂಗ್ ಕಂಪನಿಯಿಂದ ದೇಣಿಗೆ.]
 ಎಚ್ ಡಿ ಕುಮಾರಸ್ವಾಮಿ ಅವರಿಂದ ಅಕ್ರಮವಾಗಿ ಅನುಮತಿ.
 ಜನಾರ್ದನ ರೆಡ್ಡಿ, ಕರುಣಾಕರ ರೆಡ್ಡಿ ಅವರಿಗೆ ಸೇರಿದ ಓಬಳಾಪುರಂ ಮೈನಿಂಗ್ ಕಂಪನಿಯಿಂದ ಅಕ್ರಮ ಗಣಿಗಾರಿಕೆ.
ಕೀಚಕ

ಕೀಚಕ ಮಹಾಭಾರತದ ಪ್ರಮುಖ ಪಾತ್ರ ಇವನು ವಿರಾಟ ರಾಜ್ಯದ ಸೇನೆಯ  .
ಭಾರತೀಯ ಮಹಾಕಾವ್ಯ ಮಹಾಭಾರತದಲ್ಲಿ, ಕಿಚಕ (ಕೀಚಕ ಎಂದು ಸಹ ಉಚ್ಚರಿಸಲಾಗುತ್ತದೆ) ಮತ್ಸ್ಯದ ಸೈನ್ಯದ ಸೈನ್ಯಾಧಿಪತಿ ಆಗಿದ್ದನು. ಈ ದೇಶವು ರಾಜ ವಿರಾಟಾ ಆಳ್ವಿಕೆ ನಡೆಸಿತು. ಅವರು ರಾಣಿ ಸುದೇಶ್ನಳ ಕಿರಿಯ ಸಹೋದರನಾಗಿದ್ದನು.

ಬಾಲ್ಯ ಮತ್ತು ಜೀವನ
ಬಾಣಾಸುರನ ಅಂಶದಿಂದ ಕೇಕಯ ರಾಜ ಮತ್ತು ಮಾಲವಿಯರ ಮಗನಾಗಿ ಜನಿಸಿದವ. ಈತನಿಗೆ ೧೦೫ ಮಂದಿ ಒಡಹುಟ್ಟಿದವರೂ ಸುದೇಷ್ಣೆಯೆಂಬ ಸೋದರಿಯೂ ಇದ್ದರು. ಸುದೇಷ್ಣೆ ವಿರಾಟರಾಜನ ರಾಣಿ. ಇವನೂ ಇವನ ತಮ್ಮಂದಿರಾದ ೧೦೫ ಮಂದಿ ಉಪಕೀಚಕರೂ ವಿರಾಟರಾಜನಲ್ಲಿಯೇ ಇದ್ದರು.

ಕಥೆ
ಮಹಾ ಬಲಶಾಲಿಯಾದ ಕೀಚಕ ವಿರಾಟನ ಸೇನಾಪತಿಯಾಗಿದ್ದ. ಇವನಿಗೆ ಸಿಂಹಬಲನೆಂಬ ಬೇರೆಯ ಹೆಸರೂ ಇದ್ದಿತು. ಕೀಚಕನನ್ನು ಕಂಡು ಹೆದರಿದ ಕೌರವರು ವಿರಾಟನ ರಾಜ್ಯದ ಕಡೆಗೆ ತಲೆ ಮಾಡಿ ಮಲಗುವುದಿಲ್ಲವೆಂಬ ಅಂಶವನ್ನು ತಿಳಿದ ಪಾಂಡವರು ವಿರಾಟ ರಾಜಧಾನಿಯಲ್ಲಿ ತಮ್ಮ ಅಜ್ಞಾತವಾಸದ ಅವಧಿಯನ್ನು ಕಳೆಯಲು ನಿರ್ಧರಿಸಿದರು. ದ್ರೌಪದಿ ಸೈರಂಧ್ರಿಯಾಗಿ ಮಾಲಿನಿ ಎಂಬ ಹೆಸರಿನಲ್ಲಿ ರಾಣಿ ಸುದೇಷ್ಣೆಯ ಬಳಿ ಸೇವಕಿಯಾದಳು. 'ಇಲ್ಲಿಯ ಹೆಂಗಸರೂ ಇಲ್ಲಿ ಕಾಣುವ ಗಿಡಮರಗಳೂ ನಿನ್ನಲ್ಲಿ ಮೋಹಗೊಂಡಂತೆ ತೋರುತ್ತಿದೆ. ಇನ್ನು ಗಂಡಸರು ಕಂಡರೆ ಮೋಹಗೊಳ್ಳದೆ ಇರುತ್ತಾರೆಯೇ' ? ಎಂಬ ಸುದೇಷ್ಣೆಯ ಮಾತುಗಳಿಂದ, ದ್ರೌಪದಿ ಮರೆವೇಷದಲ್ಲಿದ್ದರೂ ತನ್ನ ಸೌಂದರ್ಯವನ್ನು ಮುಚ್ಚಿಟ್ಟುಕೊಳ್ಳಲುಸಮರ್ಥಳಾಗಿದ್ದಾಳೆಂಬುದು ಸ್ಪಷ್ಟ. ಅಕ್ಕನ ಅಂತಃಪುರದಲ್ಲಿ ಓಡಾಡುತ್ತಿದ್ದ ಇವಳನ್ನು ಕೀಚಕ ಕಂಡು, 'ವಾಸನೆಗಟ್ಟಿದ ಮದ್ಯದಂತೆ ಉನ್ಮಾದಗೊಳಿಸುತ್ತಿದ್ದ' ಅವಳ ಪ್ರೇಮವನ್ನು ಯಾಚಿಸುತ್ತಾನೆ. ದ್ರೌಪದಿಯಿಂದ ತಿರಸ್ಕøತನಾದ ಕೀಚಕ ಅಕ್ಕನ ನೆರವನ್ನು ಬೇಡುತ್ತಾನೆ. ಮಧುವನ್ನು ತರುವಂತೆ ಒತ್ತಾಯ ಮಾಡಿ ಸುದೇಷ್ಣೆ ಮಾಲಿನಿಯನ್ನು ಕೀಚಕನ ಅರಮನೆಗೆ ಕಳುಹಿಸುತ್ತಾಳೆ. ಅವಳನ್ನು ಕಂಡ ಕೀಚಕ ಕಾಮೋದ್ರೇಕದಿಂದ ಮುಂದುವರಿಯುತ್ತಾನೆ. ದ್ರೌಪದಿ ಅವನಿಂದ ತಪ್ಪಿಸಿಕೊಂಡು ಬಂದು ರಾಜಸಭೆಯನ್ನು ಪ್ರವೇಶಿಸುತ್ತಾಳೆ. ಕೀಚಕ ಬೆನ್ನಟ್ಟಿ ಬಂದು ತುಂಬಿದ ಸಭೆಯಲ್ಲಿ ಅವಳ ಜುಟ್ಟು ಹಿಡಿದು ವಿರಾಟರಾಜ, ವೇಷಾಂತರದಲ್ಲಿದ್ದ ಧರ್ಮರಾಯ ಮತ್ತು ಭೀಮಾದಿಗಳೆದುರಿಗೆ ಒದ್ದು ಕೆಡವುತ್ತಾನೆ. ಅಪಮಾನ ಜರ್ಝರಿತಳಾದ ದ್ರೌಪದಿ ಭೀಮನ ನೆರವನ್ನು ಬೇಡುತ್ತಾಳೆ. ಭೀಮ ಭರವಸೆ ಕೊಟ್ಟಮೇಲೆ ದ್ರೌಪದಿ ಕೀಚಕನನ್ನು ರಾತ್ರಿ ನಾಟ್ಯಶಾಲೆಗೆ ಏಕಾಂಗಿಯಾಗಿ ಬರಲು ಆಹ್ವಾನ ಕೊಡುತ್ತಾಳೆ. ಇಚ್ಛಾಪೂರ್ಣತೆಯ ಭರವಸೆಯಿಂದ ಹಿಗ್ಗಿ ಕೀಚಕ ರಾತ್ರಿ ನಾಟ್ಯಶಾಲೆಗೆ ಗೋಪ್ಯವಾಗಿ ಬರುತ್ತಾನೆ. ಮರೆವೇಷದಲ್ಲಿದ್ದ ಭೀಮನಿಗೂ ಕೀಚಕನಿಗೂ ಮಲ್ಲಯುದ್ಧ ನಡೆದು ಕೀಚಕ ಸಾಯುತ್ತಾನೆ. ಅಣ್ಣನ ದುರ್ಮರಣಕ್ಕೆ ಮಾಲಿನಿಯೇ ಕಾರಣಳೆಂದು ತಿಳಿದ ಉಪಕೀಚಕರು ಅವಳನ್ನು ಹಿಡಿದು ಶವರಥಕ್ಕೆ ಕಟ್ಟಿ ಶ್ಮಶಾನಕ್ಕೆಳೆದೊಯ್ಯುತ್ತಿರುತ್ತಾರೆ. ದ್ರೌಪದಿ ಪಾಂಡವರ ಗೋಪ್ಯ ನಾಮವನ್ನು ಹಿಡಿದು ಕೂಗುತ್ತಾಳೆ. ಇದನ್ನು ಕೇಳಿಸಿಕೊಂಡ ಭೀಮ ದೊಡ್ಡ ಮರವೊಂದನ್ನು ಕಿತ್ತು ತಂದು ಉಪಕೀಚಕರನ್ನು ಸವರಿ ಹಾಕಿ, ದ್ರೌಪದಿಯನ್ನು ಬಂಧಮುಕ್ತಳನ್ನಾಗಿಸುತ್ತಾನೆ. ಕೀಚಕ ಹಾಗೂ ಅವನ ದುಷ್ಟ ಸೋದರರು ನಾಶವಾಗುತ್ತಾರೆ

ಉಲ್ಲೇಖಗಳು
 

ಪುರಾಣ ಪುರುಷ
ಪೀಚೆಕತ್ತಿ

ಪೀಚೆಕತ್ತಿಯು ಕೊಡವ ಪುರುಷರ ಸಾಂಪ್ರದಾಯಕ ಉಡುಗೆಯ ಒಂದು ವಸ್ತು. ಅವರು ಮೊಣಕಾಲಿನ ಸ್ವಲ್ಪ ಕೆಳಗೆ ಬರುವಷ್ಟು ಉದ್ದನೆಯ ‘ಕುಪ್ಯ’ವೆಂದು ಕೊಡವ ಭಾಷೆಯಲ್ಲಿ ಕರೆಯಲ್ಪಡುವ ಕಪ್ಪು ಬಣ್ಣದ ನಿಲುವಂಗಿಯನ್ನು ತೊಡುತ್ತಾರೆ. ಸೊಂಟಕ್ಕೆ ರೇಶ್ಮೆಯ ಉದ್ದಕ್ಕೂ ಚಿನ್ನದ ಬಣ್ಣದ ಜರತಾರಿಯಿರುವ ಕೆಂಪು ಬಟ್ಟೆಯನ್ನು ಕಟ್ಟುತ್ತಾರೆ. ಇದಕ್ಕೆ ‘ಚೇಲೆ’ ಎನ್ನುವರು. ದೇಹದ ಮುಂಭಾಗಕ್ಕೆ ಬರುವಂತೆ ಬಲಭಾಗದಲ್ಲಿ ಪೀಚೆ ಕತ್ತಿಯನ್ನು ತೊಡುವರು.

ಪೀಚೆಕತ್ತಿಯನ್ನು ಉಮ್ಮತ್ ಕತ್ತಿಯೆಂದೂ, ಚಳಕತ್ತಿಯೆಂದೂ ಕರೆಯುವರು.

ಈ ಕತ್ತಿಯು ಸುಮಾರು ೧೬ ಸೆಂಟಿಮೀಟರ್ ಉದ್ದ ಮತ್ತು ೩ ಸೆಂಟಿಮೀಟರ್ ಅಗಲದ ಉಕ್ಕಿನ ಅಲಗಿನಿಂದ ಕೂಡಿದ್ದು, ಸುಮಾರು ೧೨ ಸೆಂಟಿಮೀಟರ್ ಉದ್ದದ ಹಿಡಿಕೆಯಿಂದೊಡಗೂಡಿದೆ. ಹಿಡಿಕೆಯ ಮೇಲೆ ಬೆಳ್ಳಿಯ ಹೊದಿಕೆಯಿದ್ದು, ಕುಸುರಿ ಕೆಲಸ ಮಾಡಲಾಗಿರುತ್ತದೆ. ಹಿಂದಿನ ಕಾಲದಲ್ಲಿ ಬೆಳ್ಳಿಯ ಹೊದಿಕೆಯೊಡನೆ ದಂತವನ್ನೂ ಸೇರಿಸಲಾಗುತಿತ್ತು. ಹಿಡಿಕೆಯ ತುದಿಯನ್ನು ನವಿಲಿನ ತಲೆಯಂತೆ ರೂಪಿಸಿದ್ದು ಕಣ್ಣಿಗೆ ಹರಳನ್ನು ಕೂಡಿಸಿರುತ್ತಾರೆ. ಅದರ ನೆತ್ತಿಯಲ್ಲಿ ಮೂರ್ನಾಲ್ಕು ಬೆಳ್ಳಿಯ ಪುಟ್ಟ ಲೋಲಕಗಳನ್ನು ಜೋಡಿಸಿದ್ದು, ಅವುಗಳ ಕೊನೆಯಲ್ಲಿ ಹವಳ, ಮುತ್ತು ಅಥವ ಕೆಂಪಿನ ಮಣಿಗಳನ್ನು ಪೋಣಿಸಲಾಗಿದೆ.

ಕತ್ತಿಯ ಒರೆಯ ಮೇಲೂ ಬೆಳ್ಳಿಯ ಅಥವಾ ದಂತದ ಇಲ್ಲವೆ ಬಣ್ಣದ ಪಕಳೆಗಳ ಹೊದಿಕೆಯಿದ್ದು, ಕುಸುರಿ ಬಿಡಿಸಿದ ಚಿತ್ರಗಳಿಗೆ ಚಿನ್ನದ ಗಿಲೀಟನ್ನು ಹಾಕಲಾಗಿರುತ್ತದೆ. ಸಾಮಾನ್ಯವಾಗಿ ಸೂರ್ಯ ಮತ್ತು ಚಂದ್ರರ ಚಿತ್ರವಿರುವದಲ್ಲದೆ ಕೊಡವರ ಚಿಹ್ನೆಯಾದ ಪೀಚೆ ಕತ್ತಿ ಮತ್ತು ಒಡಿಕತ್ತಿಯ ಚಿತ್ತಾರವಿರುತ್ತದೆ. ಒರೆಯ ಮೇಲ್ಭಾಗಕ್ಕೆ ಸುಮಾರು ೧೦ ಸೆಂಟಿಮೀಟರ್ ಉದ್ದದ ಸರಪಳಿಯೊಂದನ್ನು ಜೋಡಿಸಲಾಗಿದೆ. ಇದರ ಕೊನೆಯಲ್ಲಿ ಗಂಟೆಯಾಕಾರದ ಗುಬುಟವಿದೆ. ಇದರ ಅಂಚಿನ ಸುತ್ತಲೂ ಸಣ್ಣ-ಸಣ್ಣ ಲೋಲಕವನ್ನು ತೂಗುಹಾಕಿದ್ದು, ಪ್ರತಿಯೊಂದರ ಕೊನೆಯಲ್ಲಿ ಕೆಂಪು ಮಣಿಯೊಂದನ್ನು ಸಿಕ್ಕಿಸಿರುತ್ತಾರೆ. 

ಗುಬುಟದ ಒಳಗಿನಿಂದ ಎರಡೆಳೆ ಸರಪಳಿಯೊಂದು ಹೊರಟಿದ್ದು ಇದು ಸುಮಾರು ೪೫ ಸೆಂಟಿಮೀಟರ್ ಉದ್ದವಿದೆ. ಇದರ ಪ್ರತಿ ಕೊಂಡಿಯಲ್ಲಿ ಒಂದೊಂದು ಪುಟ್ಟ ಮಾವಿನಾಕಾರವನ್ನು ನೇತು ಹಾಕಿದೆ. ಒಂದು ಸರಪಳಿ ಇನ್ನೊಂದಕ್ಕಿಂತ ಸ್ವಲ್ಪ ಉದ್ದವಾಗಿದ್ದು ಧರಿಸಿದಾಗ ಒಂದರ ಮೇಲಿನ್ನೊಂದು ಕುಳಿತುಕೊಳ್ಳದೆ ಬೇರೆಯಾಗಿ ಎದ್ದು ಕಾಣುವಂತಿರುತ್ತದೆ. ಈ ಜೋಡಿ ಸರಪಳಿಗಳ ಕೊಯಲ್ಲಿ ಪದಕವೊಂದಿದ್ದು, ಇದರ ಅಂಚಿಗೆ ಕೋವಿ ಮತ್ತು  ಒಡಿಕತ್ತಿಯ ಪುಟ್ಟ ಆಕಾರಗಳು, ಕಿವಿಸಟ್ಟುಗ, ಹಲ್ಲುಗಳೆಡೆಗಳನ್ನು ಶುಭ್ರಗೊಳಿಸುವ ಮುಳ್ಳು (tooth pick), ಚಿಮ್ಮಟ, ಇತ್ಯಾದಿಗಳನ್ನು ಬೆಳ್ಳಿಯಿಂದ ಮಾಡಿ ನೇತಾಡಿಸಲಾಗಿದೆ. ಪದಕ ಮತ್ತು ಸರಳಿಗಳನ್ನು ಜೋಡಿಸಿರುವೆಡೆಯೇ ಸುಮಾರು ಮೂರು ಸೆಂಟಿಮೀಟರ್ ಉದ್ದದ U ಆಕಾರದ ಕೊಂಡಿಯಿದೆ. ಇಡೀ ಸರಪಳಿಯನ್ನು ಬೆಳ್ಳಿಯಿಂದ ಮಾಡಲಾಗಿದೆ.
  

ಒರೆಯ ಬಾಯಿಯ ಬಳಿ ಮಗುಚಿದ U ಆಕಾರದ ಕೊಂಡಿಯೊಂದಿದೆ. ದೇಹದ ಬಲ ಮುಂಭಾಗದಲ್ಲಿ ಕುಪ್ಯ ಮತ್ತು ಚೇಲೆಯ ನಡುವೆ ಪೀಚೆಕತ್ತಿಯನ್ನು ತೂರಿಸಿ, ಚೇಲೆ ಕಟ್ಟಿನ ಮೇಲ್ಭಾಗದಲ್ಲಿ ಈ ಕೊಂಡಿಯನ್ನು ಸಿಕ್ಕಿಸಲಾಗುವದು. ಸರಪಳಿಯ ಕೊನೆಯಲ್ಲಿರುವ ಕೊಂಡಿಯನ್ನು ಬೆನ್ನ ಮಧ್ಯದಲ್ಲಿ ಚೇಲೆಗೆ ಸಿಕ್ಕಿಸಲಾಗುವದು. 

ಹಿಂದೆ ಯುದ್ಧದಲ್ಲಿ ಹೋರಾಡುವಾಗ ಹತ್ತಿರ ಬಂದ ಶತ್ರುವಿನಿಂದ ರಕ್ಷಿಸಿಕೊಳ್ಳಲು ಪೀಚೆಕತ್ತಿಯ ಉಪಯೋಗವಾಗುತಿತ್ತು. ಈಗ ಬರೇ ಅಲಂಕಾರಕ್ಕಾದರೂ, ಪದ್ಧತಿಯನ್ನು ಅನುಸರಿಸುವ ಸಂದರ್ಭದಲ್ಲಿ ತೆಂಗಿನಕಾಯನ್ನು ಒಡೆಯಲೂ, ಕಾಯಿಯ ಚೂರನ್ನು ತೆಗೆಯಲೂ ಬಳಸಲಾಗುತ್ತಿದೆ.

ಬಾಹ್ಯ ಕೊಂಡಿಗಳು 

http://www.michaelbackmanltd.com/1239.html

 ಕೊಡವರು
 ಕೈಲ್‌ಪೊಳ್ದ್
ದಿ ಫೇಮ್

'ದಿ ಫೇಮ್ ಅಮೆರಿಕನ್ ಧ್ವನಿಮುದ್ರಣ ಕಲಾವಿದ ಲೇಡಿ ಗಾಗಾ ಮೂಲಕ ಮೊದಲ ಸ್ಟುಡಿಯೋ ಆಲ್ಬಂ ಆಗಿದೆ. ಇದು ಇಂಟರ್ಸ್ಕೋಪ್ ರೆಕಾರ್ಡ್ಸ್ ಆಗಸ್ಟ್ ೧೯, ೨೦೦೮ ರಂದು ಬಿಡುಗಡೆಯಾಯಿತು. ಗಾಗಾ ಮುಖ್ಯವಾಗಿ RedOne ಆಲ್ಬಮ್, ಮಾರ್ಟಿನ್ Kierszenbaum, ಮತ್ತು ರಾಬ್ Fusari ಅನೇಕ ನಿರ್ಮಾಪಕರು ಕೆಲಸ. ಚಿತ್ರಗೀತೆಗಳು ಹೆಚ್ಚಾಗಿ ಶ್ರೀಮಂತ ಮತ್ತು ಪ್ರಸಿದ್ಧ ಜೀವನಶೈಲಿ ತಲೆಯೆತ್ತಿದವು ಜೊತೆ ಗಾಗಾ ತಂದೆಯ ಸಾಮಾನ್ಯವಾಗಿ ಖ್ಯಾತಿಯ ಪ್ರೀತಿ, ಮತ್ತು ಒಪ್ಪಂದದ ಪ್ರೇರಿತಗೊಂಡಿವೆ, ಅವಳು ಕಾಣುವಂತೆ. ನೃತ್ಯ ಸಂಗೀತ ಮತ್ತು ಸ್ಪಷ್ಟ ಕೊಕ್ಕೆಗಳನ್ನು ಸಂಘಟಿಸುತ್ತಾ ಆದರೆ ಸಂಗೀತದಲ್ಲಿ, ಆಲ್ಬಮ್ '೮೦ ರ electropop ಮತ್ತು ಸಿಂಥ್ಪೊಪ್ ಸ್ಫೂರ್ತಿ ಪಡೆದರು.

ಆಲ್ಬಮ್ ವಿಮರ್ಶಕರಿಂದ ಒಂದು ಇಂಪಾದ ಕೊಕ್ಕೆ ತಿಳಿಯಲು ಗಾಗಾ ತಂದೆಯ ಸಾಮರ್ಥ್ಯವನ್ನು commending ಮತ್ತು ಗ್ವೆನ್ ಸ್ಟೆಫಾನಿ ಆ ತನ್ನ ಹಾಡುಗಾರಿಕೆಯ ಸಾಮರ್ಥ್ಯವನ್ನು ಹೋಲಿಸುವ ಜೊತೆ, ಹೆಚ್ಚಾಗಿ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆದರು. ಆಲ್ಬಮ್, ಯುನೈಟೆಡ್ ಕಿಂಗ್ಡಮ್, ಕೆನಡಾ, ಆಸ್ಟ್ರಿಯಾ, ಜರ್ಮನಿ, ಸ್ವಿಜರ್ಲ್ಯಾಂಡ್ ಮತ್ತು ಐರ್ಲೆಂಡ್ ದೇಶಗಳಲ್ಲಿ ಸಂಖ್ಯೆ-ಒಂದು ಹೋದರು. ಯುನೈಟೆಡ್ ಸ್ಟೇಟ್ಸ್ ಆಲ್ಬಮ್ ಬಿಲ್ ಬೋರ್ಡ್ ೨೦೦ ರಲ್ಲಿ ಎರಡು ಸ್ಥಾನವನ್ನು ಪಡೆಯಿತು ಮತ್ತು ಬಿಲ್ ಬೋರ್ಡ್ ನ ಡಾನ್ಸ್ / ಎಲೆಕ್ಟ್ರಾನಿಕ್ ಆಲ್ಬಂಗಳು ಪಟ್ಟಿಯಲ್ಲಿ ಅಗ್ರಸ್ಥಾನ. ವಿಶ್ವಾದ್ಯಂತ, ಆಲ್ಬಮ್ ೧೨ ದಶಲಕ್ಷ ಪ್ರತಿಗಳು ಮಾರಾಟವಾಗಿದ್ದವು.
ಫೇಮ್, "ಜಸ್ಟ್ ಡಾನ್ಸ್" ಮತ್ತು "ಪೋಕರ್ ಫೇಸ್", ಮೊದಲ ಎರಡು ಸಿಂಗಲ್ಸ್ "ಜಸ್ಟ್ ಡಾನ್ಸ್" ಯುನೈಟೆಡ್ ಸ್ಟೇಟ್ಸ್ ಬಿಲ್ಬೋರ್ಡ್ ಹಾಟ್ ೧೦೦ ಸೇರಿದಂತೆ ಸುಮಾರು ಆರು ದೇಶಗಳಲ್ಲಿ ಪಟ್ಟಿಯಲ್ಲಿ ಅಗ್ರ ಎರಡೂ ಅಂತಾರಾಷ್ಟ್ರೀಯ ಹಿಟ್ಸ್ ಮಾಡಲಾಯಿತು. "ಪೋಕರ್ ಫೇಸ್" ಬಹುತೇಕ ಎಲ್ಲಾ ಪ್ರಮುಖ ಸಂಗೀತ ಮಾರುಕಟ್ಟೆಗಳಲ್ಲಿ ಸಂಖ್ಯೆ-ಒಂದು ಅತ್ಯಧಿಕ ಸಾಧ್ಯವಾಯಿತು, ಮತ್ತು ಹಾಟ್ ೧೦೦ ಪಟ್ಟಿಯಲ್ಲಿ ತನ್ನ ಸತತ ಎರಡನೇ ಸಂಖ್ಯೆ-ಒಂದು ಹಿಟ್ ಆಯಿತು. ಬಿಡುಗಡೆ ಇತರೆ ಸಿಂಗಲ್ಸ್ "EH, EH (ನಾನು ಸೇ ಕ್ಯಾನ್ ನಥಿಂಗ್ ಎಲ್ಸ್)", "LoveGame", ಮತ್ತು "ಪಾಪರಾಜ್ಜಿ" ಒಳಗೊಂಡಿದೆ. ಗಾಗಾ ಫೇಮ್ ಬಾಲ್ ಪ್ರವಾಸ ಪ್ರಮುಖ ತನ್ನ ಮೊದಲ ಸೇರಿದಂತೆ ಲೈವ್ ಪಾಲ್ಗೊಂಡ ಅಸಂಖ್ಯಾತ ಹಾಡುಗಳು ಪ್ರದರ್ಶನ ಮೂಲಕ ಆಲ್ಬಮ್ ಬಡ್ತಿ. ಫೇಮ್ ಗಾಗಾ ತಂದೆಯ EP ನ ಡಿಲಕ್ಸ್ ಆವೃತ್ತಿ, ಫೇಮ್ ಮಾನ್ಸ್ಟರ್ ಒಂದು ಬೋನಸ್ ಡಿಸ್ಕ್ ಚಿತ್ರಿಸಲಾಗಿದೆ.

ಅದು ಬಿಡುಗಡೆಯಾದ ನಂತರ ಫೇಮ್, ಪ್ರಶಸ್ತಿಗಳ ಸಂಖ್ಯೆ ಗೆದ್ದಿದ್ದಾರೆ. ಆಲ್ಬಮ್, ಮತ್ತು ಅದರಿಂದ ಚಿತ್ರಗೀತೆಗಳು ವರ್ಷದ ವರ್ಗದಲ್ಲಿ ಆಲ್ಬಮ್ ಸೇರಿದಂತೆ ಆರು ಗ್ರಾಮಿ ಪ್ರಶಸ್ತಿ ಗಳ ಒಟ್ಟು ನಾಮಕರಣ ಮಾಡಲಾಯಿತು. ಇದು ಅತ್ಯುತ್ತಮ ಎಲೆಕ್ಟ್ರಾನಿಕ್ / ಡಾನ್ಸ್ ಆಲ್ಬಮ್ ಗ್ರಾಮ್ಮಿ ಪ್ರಶಸ್ತಿ ಮತ್ತು ಏಕ "ಪೋಕರ್ ಫೇಸ್" ಅತ್ಯುತ್ತಮ ಡಾನ್ಸ್ ರೆಕಾರ್ಡಿಂಗ್ ಸಾಧಿಸಿದೆ ಗಳಿಸಿತು. ಫೆಬ್ರವರಿ ೧೬, ೨೦೧೦ ರಂದು, ಇದು ೨೦೧೦ ಬ್ರಿಟ್ ಪ್ರಶಸ್ತಿ ಅತ್ಯುತ್ತಮ ಅಂತರರಾಷ್ಟ್ರೀಯ ಆಲ್ಬಮ್ ಸಾಧಿಸಿದೆ.

ಇವನ್ನೂ ನೋಡಿ 
 ದಿ ಫೇಮ್ ಮಾನ್ ಸ್ಟರ್
 ಬಾರ್ನ್ ದಿಸ್ ವೇ

ಬಾಹ್ಯ ಕೊಂಡಿಗಳು‌‌ 
 ಅಧಿಕೃತ ಸೈಟ್ - ಲೇಡಿ ಗಾಗಾ

ಲೇಡಿ ಗಾಗಾ
ಲೇಡಿ ಗಾಗಾ ಆಲ್ಬಮ್
ಆಲ್ಬಮ್
ಸಂಗೀತ
ದಿ ರೆಸ್ಕ್ಯೂವರ್ಸ್

ದಿ ರೆಸ್ಕ್ಯೂವರ್ಸ್ ೧೯೭೭ರ ಅಮೇರಿಕಾದ ಒಂದು ಆನಿಮೇಟಡ್ ಚಲನಚಿತ್ರ ವಾಲ್ಟ್ ಡಿಸ್ನಿ ಪ್ರೊಡಕ್ಷನ್ಸ್ ನಿರ್ಮಾಣದ ಮೊದಲ ಜೂನ್ ೨೨, ೧೯೭೭ ರಂದು ಬಿಡುಗಡೆ. ವಾಲ್ಟ್ ಡಿಸ್ನಿ ಅನಿಮೇಟೆಡ್ ಶಾಸ್ತ್ರೀಯ ಸರಣಿಯಲ್ಲಿ ೨೩ ಚಿತ್ರ ಚಿತ್ರ ದೊಡ್ಡ ಜಗತ್ತಿನ ಸುತ್ತ ಅಪಹರಣ ಬಲಿಪಶುಗಳು ಸಹಾಯ ಮೀಸಲಿಟ್ಟ ಪಾರುಗಾಣಿಕಾ ಚಿಕಿತ್ಸೆ ಸೊಸೈಟಿ, ನ್ಯೂ ಯಾರ್ಕ್ ಪ್ರಧಾನ ಕಚೇರಿಯನ್ನು ಮತ್ತು ಯುನೈಟೆಡ್ ನೇಷನ್ಸ್ ನೆರಳು ಅಂತಾರಾಷ್ಟ್ರೀಯ ಮೌಸ್ ಸಂಘಟನೆ, ಸುಮಾರು. ಈ ಇಲಿಗಳ ಎರಡು, ಭಯಗ್ರಸ್ತ ದ್ವಾರಪಾಲಕ ಬರ್ನಾರ್ಡ್ (ಬಾಬ್ ನ್ಯೂಹಾರ್ಟ್) ಮತ್ತು ಅವರ ಸಹ-ದಳ್ಳಾಲಿ, ಸೊಗಸಾದ ಮಿಸ್ ಬಿಯಾಂಕಾ (ಇವಾ ಗ್ಯಾಬೊರ್), ಪೆನ್ನಿ (ಮಿಷೆಲ್ ಸ್ಟೇಸಿ), ನಿಧಿ ಹಂಟ್ರೆಸ್ ಮೂಲಕ ಡೆವಿಲ್ಸ್ ಬೇಊ ರಲ್ಲಿ ಖೈದಿ ಬಂಧಿಗಳಾಗಿದ್ದ ಒಂದು ಅನಾಥ ಹುಡುಗಿಯ ರಕ್ಷಿಸಲು ಔಟ್ ಸೆಟ್ ಮೇಡಮ್ ಮೆಡ್ಯುಸಾ (ಜೆರಾಲ್ಡೀನ್ ಪುಟ).

ಚಿತ್ರ ಮಾರ್ಗೆರಿ ಶಾರ್ಪ್, ಗಮನಾರ್ಹವಾಗಿ ದಿ ರೆಸ್ಕ್ಯೂವರ್ಸ್ ಮತ್ತು ಮಿಸ್ ಬಿಯಾಂಕಾ ಮೂಲಕ ಪುಸ್ತಕಗಳ ಸರಣಿ ಆಧರಿಸಿದೆ. ಚಿತ್ರದ ಯಶಸ್ಸು, ಕೆಳಗೆ ದಿ ರೆಸ್ಕ್ಯೂವರ್ಸ್ ಡೌನ್ ಎಂಬ ಮುಂದಿನ ಕಾರಣ ೧೯೯೦ ರಲ್ಲಿ ಬಿಡುಗಡೆಯಾಯಿತು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 
 
 
 
 
 

ಚಲನಚಿತ್ರಗಳು
ದಿ ಫೇಮ್ ಮಾನ್ ಸ್ಟರ್

ದಿ ಫೇಮ್ ಮಾನ್ ಸ್ಟರ್' ಮೂರನೇ ವಿಸ್ತೃತ ಪ್ಲೇ (EP) ಮತ್ತು ಅಮೆರಿಕನ್ ಧ್ವನಿಮುದ್ರಣ ಕಲಾವಿದ ಲೇಡಿ ಗಾಗಾ ಮೂಲಕ ಎರಡನೇ ಪ್ರಮುಖ ಬಿಡುಗಡೆ. ನವೆಂಬರ್ ೧೮, ೨೦೦೯ ರಂದು ಬಿಡುಗಡೆಯಾದ ಆಲ್ಬಮ್ ನ ಎಂಟು ಹಾಡುಗಳು ಆರಂಭದಲ್ಲಿ ಗಾಗಾ ನ ಚೊಚ್ಚಲ ಆಲ್ಬಮ್ ಫೇಮ್ ಒಂದು ಮರು ಬಿಡುಗಡೆ ಭಾಗವಾಗಿ ಉದ್ದೇಶದ. ಆದಾಗ್ಯೂ, ಗಾಗಾ ಅವಳು ಮರು ಬಿಡುಗಡೆ ತುಂಡು ಕೆಲಸ ಪ್ರತ್ಯೇಕ ಪರಿಕಲ್ಪನಾ ಮತ್ತು ಸಂಗೀತ ದೇಹದ ಪ್ರತಿನಿಧಿಸುತ್ತದೆ, ಅದು ಫೇಮ್ ಹಾಡುಗಳನ್ನು ಅಗತ್ಯವಿಲ್ಲ ಎಂದು ತುಂಬಾ ದುಬಾರಿ ಮತ್ತು ಚಿಂತನೆಗೆ ಹೊಸ ಹಾಡುಗಳು, ಒಂದು ಸ್ವತಂತ್ರ ಆಲ್ಬಮ್ ದೊರೆಯುತ್ತವೆ ಎಂದು ಘೋಷಿಸಿತು ಇದು ಬೆಂಬಲ. ಒಂದು ಸೂಪರ್ ಡಿಲಕ್ಸ್ ತನ್ನ wig ಒಂದು ಲಾಕ್ ಸೇರಿದಂತೆ ಎರಡು ಬಿಡುಗಡೆಗಳು ಹಾಗೂ ಹೆಚ್ಚುವರಿ ವ್ಯಾಪಾರ ಹೊಂದಿರುವ ಫೇಮ್ ಮಾನ್ಸ್ಟರ್ ಪ್ಯಾಕ್, ಡಿಸೆಂಬರ್ ೧೫, ೨೦೦೯ ರಂದು ಬಿಡುಗಡೆಯಾಯಿತು.

ವಿಶ್ವದ ಪ್ರಯಾಣ ಮಾಡುತ್ತಿದ್ದಾಗ ಖ್ಯಾತಿಯ ಕಡು ಬದಿಯಲ್ಲಿ ಆಲ್ಬಮ್ ವ್ಯವಹರಿಸುತ್ತದೆ ಎಂದು, ೨೦೦೮-೦೯ ಅವಧಿಯಲ್ಲಿ ಗಾಗಾ ಅನುಭವಿಸಿದ. ಅವರು ಒಂದು ದೈತ್ಯ ರೂಪಕ ಮೂಲಕ ವ್ಯಕ್ತಪಡಿಸುತ್ತದೆ. ಗಾಗಾ ತನ್ನ ಚೊಚ್ಚಲ ಆಲ್ಬಮ್ ಭಾವ ಮತ್ತು ಯಿನ್ ಮತ್ತು ಯಾಂಗ್ ಪರಿಕಲ್ಪನೆಯೊಂದಿಗೆ ಫೇಮ್ ಮಾನ್ಸ್ಟರ್ ಹೋಲಿಸಿದರೆ. ಕವರ್ ಕಲಾಕೃತಿ Hedi Slimane ಇದನ್ನು ಮತ್ತು ಗಾಗಾ ತನ್ನ ಚಿತ್ರೀಕರಣಕ್ಕೆ ಅವಕಾಶ ತನ್ನ ದಾಖಲೆಯನ್ನು ಕಂಪನಿ ಮನವೊಲಿಸಬೇಕಾಯಿತು ಒಂದು ಗೊಥಿಕ್ ನೋಟ ಹೊಂದಿದೆ. ಸಂಯೋಜನೆ ಗೋಥಿಕ್ ಸಂಗೀತ ಮತ್ತು ಫ್ಯಾಷನ್ ತೋರಿಸುತ್ತದೆ ತನ್ನ ಸ್ಫೂರ್ತಿ ತೆಗೆದುಕೊಳ್ಳುತ್ತದೆ. ಸಮಕಾಲೀನ ವಿಮರ್ಶಕರು ಅವುಗಳಲ್ಲಿ ಬಹುಪಾಲು ಹಾಡುಗಳನ್ನು "ಬ್ಯಾಡ್ ರೋಮ್ಯಾನ್ಸ್", "ದೂರವಾಣಿ" ಮತ್ತು "ಡಾರ್ಕ್ ಡಾನ್ಸ್" complimenting ಜೊತೆ, ಆಲ್ಬಮ್ ಧನಾತ್ಮಕ ವಿಮರ್ಶೆಗಳನ್ನು ನೀಡಿದರು.

ಕೆಲವು ದೇಶಗಳಲ್ಲಿ, ಆಲ್ಬಮ್ ಫೇಮ್ ಒಟ್ಟಾಗಿ ರೂಪಿಸಲಾಗಿದೆ. ಯುನೈಟೆಡ್ ಸ್ಟೇಟ್ಸ್, ಕೆನಡಾ ಮತ್ತು ಜಪಾನ್-ಒಂದು ಪ್ರತ್ಯೇಕ ಆಲ್ಬಮ್ ಎಂದು ಚಾರ್ಟ್ ಇತರ-ಅಂತಹ ದೇಶಗಳಲ್ಲಿ. ಇತರ ಪ್ರಮುಖ ಮಾರುಕಟ್ಟೆಗಳಲ್ಲಿ ಹತ್ತು ತಲುಪುವ ಹಾಗೆಯೇ ಫೇಮ್ ಮಾನ್ಸ್ಟರ್, ಆಸ್ಟ್ರೇಲಿಯಾ, ಜರ್ಮನಿ, ಐರ್ಲೆಂಡ್, ನ್ಯೂಜಿಲ್ಯಾಂಡ್, ಪೋಲಂಡ್ ಮತ್ತು ಯುನೈಟೆಡ್ ಕಿಂಗ್ಡಮ್ ಪಟ್ಟಿಯಲ್ಲಿ ಅಗ್ರ ತಲುಪಿದೆ. "ಬ್ಯಾಡ್ ರೋಮ್ಯಾನ್ಸ್" ಆಸ್ಟ್ರೇಲಿಯಾ, ಯುನೈಟೆಡ್ ಸ್ಟೇಟ್ಸ್ ಮತ್ತು ಸ್ವೀಡನ್ ನಲ್ಲಿ ಎರಡು ತಲುಪುವ ಆದರೆ, ಕೆನಡಾದ, ಯುನೈಟೆಡ್ ಕಿಂಗ್ಡಮ್ ಮತ್ತು ಐರಿಶ್ ಪಟ್ಟಿಯಲ್ಲಿ ಅತಿಯಾಗಿ, ಆಲ್ಬಮ್ ಮೊದಲ ಏಕಗೀತೆಯಾಗಿ ಬಿಡುಗಡೆಯಾಯಿತು. ಬಿಡುಗಡೆ ಹೆಚ್ಚಿನ ಸಿಂಗಲ್ಸ್ "ದೂರವಾಣಿ" ಮತ್ತು ಯುನೈಟೆಡ್ ಸ್ಟೇಟ್ಸ್ ಮತ್ತು ಯುನೈಟೆಡ್ ಕಿಂಗ್ಡಮ್ ಅಗ್ರ ಹತ್ತು ತಲುಪುವ ಅವರನ್ನು ಎರಡೂ ಜೊತೆ "ಅಲೆಜಾಂಡ್ರೋ" ಎಂದು. ಗಾಗಾ ಆಲ್ಬಮ್ ಉತ್ತೇಜಿಸಲು ಮಾನ್ಸ್ಟರ್ ಬಾಲ್ ಪ್ರವಾಸ ಕೈಗೊಂಡರು. ಪ್ರವಾಸ ನವೆಂಬರ್ ೨೭, ೨೦೦೯ ರಂದು ಪ್ರಾರಂಭವಾಯಿತು ಮತ್ತು ಮೇ ೨೦೧೧ ರಲ್ಲಿ ಕೊನೆಗೊಂಡಿತು. ಫೆಬ್ರುವರಿ ೧೩, ೨೦೧೧ ರಂದು, ಆಲ್ಬಮ್ ಮತ್ತು ಅದರ ಹಾಡುಗಳು ಮೂರು ಗ್ರಾಮ್ಮಿ ಪ್ರಶಸ್ತಿ ಪಡೆದರು; ಇಡೀ ಸೆಟ್ ವರ್ಷದ ಆಲ್ಬಮ್ ಹಾಗೂ ಅತ್ಯುತ್ತಮ ಪಾಪ್ ವೋಕಲ್ ಆಲ್ಬಮ್ ಗೆದ್ದರು.

ಇವನ್ನೂ ನೋಡಿ 
 ದಿ ಫೇಮ್
 ಬಾರ್ನ್ ದಿಸ್ ವೇ

ಬಾಹ್ಯ ಕೊಂಡಿಗಳು‌‌ 
 ಅಧಿಕೃತ ಸೈಟ್ - ಲೇಡಿ ಗಾಗಾ

ಲೇಡಿ ಗಾಗಾ
ಲೇಡಿ ಗಾಗಾ ಆಲ್ಬಮ್
ಆಲ್ಬಮ್
ಎಚ್. ಆರ್. ಶ್ರೀಪಾದ್

ಡಾ.ಎಚ್. ಆರ್. ಶ್ರೀಪಾದ್ ಪ್ರಸ್ತುತ ಮಂಡ್ಯ ನಗರದ 'ಸ್ವಾಯತ್ತ ಸರ್ಕಾರಿ ಮಹಾವಿದ್ಯಾಲಯದಲ್ಲಿ ಸಹ-ಭೌತಶಾಸ್ತ್ರ ಪ್ರಾಧ್ಯಾಪಕರಾಗಿ ಕೆಲಸ ಮಾಡುತ್ತಿದ್ದಾರೆ.

ಜನನ,ಬಾಲ್ಯ,ವಿದ್ಯಾಭ್ಯಾಸ ಹಾಗೂ ವೃತ್ತಿಜೀವನ
'ಶ್ರೀಪಾದ್',  ಎಚ್.ಎಸ್.ರಾಮಚಂದ್ರ ರಾವ್ ಹಾಗೂ ರಾಜೇಶ್ವರಿ ದಂಪತಿಗಳ ಮಗನಾಗಿ ಚಿತ್ರದುರ್ಗ ಜಿಲ್ಲೆಯ ಹೊಳಲ್ಕೆರೆ ಗ್ರಾಮದಲ್ಲಿ  ಜನಿಸಿದರು.  ಮೈಸೂರಿನ  'ಮಾನಸ ಗಂಗೋತ್ರಿ'ಯಲ್ಲಿ ಭೌತಶಾಸ್ತ್ರದಲ್ಲಿ ಸ್ನಾತಕೋತ್ತರ ವಿದ್ಯಾಭ್ಯಾಸವನ್ನು ಮಾಡಿ, ಪ್ರಥಮ ಶ್ರೇಣಿಯಲ್ಲಿ 'ಐದು ಚಿನ್ನದ ಪದಕ'ಗಳನ್ನು ಗಳಿಸಿದರು. ಮುಂದೆ ಅದೇ ವಿಶ್ವವಿದ್ಯಾಲಯದಲ್ಲಿ ಡಾ. ಎಸ್. ಗೋಪಾಲ್ ರವರ ಮಾರ್ಗದರ್ಶನದಲ್ಲಿ ಸಂಶೋಧನೆ ನಡೆಸಿ ಸನ್.೧೯೯೨ ರಲ್ಲಿ ಪಿ.ಎಚ್.ಡಿ. ಪದವಿಯನ್ನು ಗಳಿಸಿದರು.  ರಾಷ್ಟ್ರೀಯ, 'ಅಂತಾರಾಷ್ಟ್ರೀಯ ವೈಜ್ಞಾನಿಕ ನಿಯತಕಾಲಿಕೆ'ಗಳಲ್ಲಿ ಹಾಗೂ 'ವಿಚಾರಸಂಕಿರಣ'ಗಳಲ್ಲಿ ತಮ್ಮ ಸಂಶೋಧನಾ ಲೇಖನಗಳನ್ನು ಮಂಡಿಸಿದ್ದಾರೆ. ಎಂ. ಫಿಲ್, ಹಾಗೂ ಪಿ.ಎಚ್.ಡಿ. ಪದವಿಗಳಿಗೆ ಮಾರ್ಗದರ್ಶಕರಾಗಿಯೂ ಸೇವೆ ಸಲ್ಲಿಸುತ್ತಿದ್ದಾರೆ. 'ಆಕಾಶವಾಣಿ'ಯಲ್ಲೂ ಹಲವಾರು ಕಾರ್ಯಕ್ರಮಗಳನ್ನು ನೀಡುತ್ತಿರುವ  'ಶ್ರೀಪಾದ'ರು, ಹಲವಾರು ಕವನಗಳನ್ನೂ ಪ್ರಕಟಿಸಿರುತ್ತಾರೆ. ವೃತ್ತಿಜೀವನದಲ್ಲಿ 'ವಿದ್ಯಾರ್ಥಿ ಕ್ಷೇಮಪಾಲನಾಧಿಕಾರಿ'ಯಾಗಿ, 'ಎನ್.ಸಿ.ಸಿ. ಅಧಿಕಾರಿ'ಯಾಗಿ, 'ವಿದ್ಯಾರ್ಥಿಗಳ ಆಪ್ತ ಸಲಹಾಕಾರ'ರಾಗಿಯೂ ಸೇವೆಸಲ್ಲಿಸಿದ್ದಾರೆ. ಭೌತಶಾಸ್ತ್ರದ ೩ ಹೊತ್ತಿಗೆಗಳಿಗೆ ಬರಹಗಾರರಾಗಿ ಕೊಡುಗೆ ನೀಡಿದ್ದಾರೆ.

ಬರಹಗಳು
ಶ್ರೀ.ಶ್ರೀ. ವಿರಜಾನಂದ ಸರಸ್ವತಿಸ್ವಾಮೀಜಿ ನೀಡಿದ ಅನೇಕ ಪ್ರವಚನಗಳನ್ನು ಲೇಖನ ರೂಪಕ್ಕೆ ತಂದು'ಸತ್ಸಂಗಿ' ಎಂಬ 'ಕಾವ್ಯನಾಮ'ದಿಂದ ಸುಮಾರು ೮೦ ಲೇಖನಗಳನ್ನು ಹೊರತಂದಿದ್ದಾರೆ. ಅವುಗಳಲ್ಲಿ ಪ್ರಮುಖವಾದ ಕೃತಿಗಳು :
 ಆನಂದ ಯಾತ್ರೆ
 ನವರತ್ನ ಮಾಲೆ
 ಭಕ್ತಾಷ್ಟಕ
 ಉದಯ ರವಿ
 ಬೆಲಗೂರಿನ ಅವಧೂತವರೇಣ್ಯ ಶ್ರೀ ಶ್ರೀ ಬಿಂದುಮಾಧವ ಶರ್ಮಾ ಸ್ವಾಮೀಜಿಯವರು-ಒಂದು ಒಳ ನೋಟ

ಪ್ರಶಸ್ತಿ ಪುರಸ್ಕಾರಗಳು
 'ಹಾಸನದ  ಹೊಯ್ಸಳ ಕರ್ನಾಟಕ ಸಂಘ'ದಿಂದ ಪುರಸ್ಕಾರ,
 'ಅರಕಲಗೂಡಿನ ಗೀತಾ ಜ್ಞಾನಯಜ್ಞ ಸಮಿತಿ'ಯ ಪುರಸ್ಕಾರ, 
 ನವೆಂಬರ್, ೨೦೦೮ ರಂದು, 'ತಾಲ್ಲೂಕು ರಾಜ್ಯೋತ್ಸವ ಸಮಿತಿ ಪುರಸ್ಕಾರ',
 ೨೦೦೯ ರಲ್ಲಿ, 'ಮೈಸೂರಿನ ಸೇಂಟ್ ಫಿಲೋಮಿನ ಕಾಲೇಜ್' ನಲ್ಲಿ ಪ್ರಸ್ತುತ ಪಡಿಸಿದ 'ಸಂಶೋಧನಾ ಕೃತಿಯ ಪ್ರಸ್ತುತಿ' ಅತ್ಯುತ್ತಮವೆಂಬ ಹೆಗ್ಗಳಿಗೆ ಪಾತ್ರವಾಯಿತು.
 'ಸಂಶೋಧನ ಕೃತಿ ಪ್ರಸ್ತುತಿ'ಯನ್ನು ಮೆಚ್ಚಿ ಗಳಿಸಲಾದ ಪ್ರಶಸ್ತಿ.

ಉಲ್ಲೇಖಗಳು

ಬಾಹ್ಯ ಸಂಪರ್ಕ           
 Research Gate. H.R.Sreepad
ವರ್ಗ : ಭೌತಶಾಸ್ತ್ರದ ಪ್ರಾಧ್ಯಾಪಕರು
ಜನ
ಒಡಿಕತ್ತಿ

ಒಡಿಕತ್ತಿಯು ಕೊಡವ ಪುರುಷರು ತಮ್ಮ ಸಾಂಪ್ರದಾಯಕ ಉಡುಗೆಯಲ್ಲಿ ತೊಡುವ ಒಂದು ಆಯುಧ. ಉಡಿಯಲ್ಲಿ ಧರಿಸುವ ಕತ್ತಿಯಾದ್ದರಿಂದ ಉಡಿಕತ್ತಿಯೆಂಬುದು ಒಡಿಕತ್ತಿಯಾಗಿರಬಹುದು. ಹೊಡೆಯಲು ಬಳಸುವ ಹೊಡಿಕತ್ತಿಯೆನ್ನುವದು ಒಡಿಕತ್ತಿಯಾಗಿರಬಹುದು.

ಒಡಿಕತ್ತಿಯು ಸುಮಾರು ಅರುವತ್ತು ಸೆಂಟಿಮೀಟರಿನಷ್ಟು ಉದ್ದವಿರುವ ಬಲವಾದ ಕತ್ತಿ. ಇದರ ಅಲಗು ಹಿಡಿಕೆಯ ಬಳಿ ಸುಮಾರು ಮೂರು ಸೆಂಟಿಮೀಟರಿನಷ್ಟು ಅಗಲವಾಗಿದ್ದು, ತುದಿಯ ಬಳಿ ಸುಮಾರು ಹತ್ತು ಸೆಂಟಿಮೀಟರಿನಷ್ಟು ಅಗಲವಾಗಿದೆ. ತುದಿ ಚೂಪಾಗಿದೆ. ಅಲಗಿನ ಬದಿ ನೇರವಾಗಿದ್ದು ಚೂಪಾಗಿದೆ; ಮತ್ತು ಹಿಂಬದಿ ಬಾಗಿದೆ. ನೇಪಾಳೀ ಗೂರ್ಕರ ಕತ್ತಿಯೂ ಹೆಚ್ಚುಕಡಿಮೆ ಇದೇ ರೀತಿಯಲ್ಲಿದೆ.

ಒಡಿಕತ್ತಿಯನ್ನು ಧರಿಸಲು ಒಂದು ವಿಶೇಷವಾದ ಒರೆ ಇದೆ. ಉಕ್ಕಿನಿಂದ ಮಾಡಲಾಗಿರುವ ಇದಕ್ಕೆ ತೊಡಂಗ್ ಎನ್ನುತ್ತಾರೆ.  ಚೇಲೆಯ ಮೇಲಿನಿಂದ ಸೊಂಟದ ಸುತ್ತಲೂ ಸರಪಳಿಯಿಂದ ಕಟ್ಟಿ, ಹಿಂಭಾಗದಲ್ಲಿ ಒಡಿಕತ್ತಿಯನ್ನು ಸಿಕ್ಕಿಸುವಂತಿದೆ. ಖಡ್ಗ, ಪೀಚೆಕತ್ತಿ, ಮುಂತಾದವುಗಳಂತೆ ತೊಡಂಗಿನಲ್ಲಿ ಇರಿಸಿದ ಕತ್ತಿಯು ಒರೆಯೊಳಗೆ ಆವೃತವಾಗಿರುವದಿಲ್ಲ; ಬದಲಿಗೆ ಸಂಪೂರ್ಣವಾಗಿ ತೆರೆದುಕೊಂಡಿರುತ್ತದೆ.

ಕ್ಷತ್ರಿಯರಾದ ಕೊಡವರು ಹಿಂದೆ ಯುದ್ಧಗಳಲ್ಲಿ ಭಾಗವಹಿಸುವಾಗ ಒಡಿಕತ್ತಿಯನ್ನು ಹಿಂದಿನಿಂದ ಸೆಳೆದು ಬೀಸಿ ಹೊಡೆಯುತ್ತಿದ್ದರು. ಈಗ ಇದು ಆಯುಧಕ್ಕಿಂತ ಹೆಚ್ಚಾಗಿ ಆಭರಣವಾಗಿದೆ. ಹಾಗಿದ್ದರೂ, ಪೀಚೆಕತ್ತಿಯಂತೆ ಸಾಂಪ್ರದಾಯಕ ಉಡುಪಿನಲ್ಲಿರುವ ಎಲ್ಲ ಕೊಡವರೂ ಒಡಿಕತ್ತಿಯನ್ನು ತೊಡುವದಿಲ್ಲ. ಮದುವಣಿಗನು ಮಾತ್ರ ತೊಟ್ಟಿರುತ್ತಾನೆ. ಇದನ್ನು ಹೊರತುಪಡಿಸಿದರೆ, ಮದುವೆಯಲ್ಲಿ ‘ಬಾಳೆ ಬಿರುದ’ನ್ನು ಒಪ್ಪಿಸುವ ಸಂದರ್ಭದಲ್ಲಿ ನಿಲ್ಲಿಸಿರುವ ಬಾಳೆಯ ದಿಂಡುಗಳನ್ನು ಕಡಿಯುವದಕ್ಕೆ ಈ ಕತ್ತಿಯನ್ನು ಉಪಯೋಗಿಸುತ್ತಾರೆ. ಇದಲ್ಲದೆ ಕೊಡವರ ಆಯುಧ ಪೂಜೆಯಾದ ಕೈಲ್‌ಪೊಳ್ದ್ ಹಬ್ಬದಲ್ಲಿ ಇದು ಪ್ರಮುಖ ಸ್ಥಾನವನ್ನು ಅಲಂಕರಿಸಿ ಪೂಜಿಸಲ್ಪಡುತ್ತದೆ. 

ಕೊಡವರು
ಕೈಲ್‌ಪೊಳ್ದ್
ಸಿ. ಕೆ. ತಾರ

ವಿದುಷಿ ಸಿ.ಕೆ.ತಾರಾ, <ref> kanaja, ಸಿ.ಕೆ.ತಾರಾ ಅಂತರ್ಜಾಲ ತಾಣ  /ref> ಸಂಗೀತ ಗುರು, ಸುಗಮ ಸಂಗೀತದ ವಿಶಿಷ್ಟ ಗಾಯಕಿ, ಕರ್ನಾಟಕ ಸಂಗೀತ ಶೈಲಿಯ ಒಬ್ಬ ಸಂಗೀತಮಯ ವ್ಯಕ್ತಿತ್ವದ ಲೋಕ ಸಂಸಾರಿ. ಅವರ ಮನೆ ಒಂದು ಚರ್ಚೆಯ ಚಾವಡಿ, ಆಪ್ತ ಸಲಹಾ ಕೇಂದ್ರವಾಗಿತ್ತು. ಸ್ಮರಣ ಶಕ್ತಿ ಅದ್ಭುತವಾಗಿತ್ತು. ದಶಕಗಳ ಹಿಂದೆ ಪ್ರಸಾರವಾದ ಸಂಗೀತ ರೂಪಕಗಳ ಸಕಲ ವಿವರಗಳು ಅವರಿಗೆ ಮನದಟ್ಟಾಗಿದ್ದವು. ತಾರಾ ಮಾರ್ಗದರ್ಶಿಗಳಲ್ಲಿ, ಡಾ. ದೊರೆಸ್ವಾಮಿ ಅಯ್ಯಂಗಾರ್, ಒಬ್ಬರಾದರೆ, ತಾರಾರವರ ನಾಯಕಿ ಕಂಠದಲ್ಲಿ, ಹಾಗೂ, ಡಾ. ಎಂ. ಬಾಲಮುರಳೀ ಕೃಷ್ಣರವರು ನಾಯಕ ಕಂಠದಲ್ಲಿ ತಮ್ಮ ಯೋಗದಾನಮಾಡಿದ್ದರು.

ತಾರಾರವರ ವೈಶಿಷ್ಟ್ಯತೆ
ಸಾಹಿತ್ಯ ಶುದ್ಧಿ, ಮತ್ತು ಹಾಡುಗಳನ್ನು ಪರಾಮರ್ಶಿಸುವ ಗುಣ ಅನನ್ಯ. ಸಂಗೀತ ಸಂಯೋಜನೆಯೂ ಅವರ ಮತ್ತೊಂದು ಆಸಕ್ತಿಯ ವಿಷಯಗಳಲ್ಲೊಂದು. ಪ್ರಚಾರವಿಲ್ಲದೆಯೂ ನೂರಾರು ಪ್ರಸಿದ್ಧ ಹಾಡುಗಳನ್ನು ಸಂಯೋಜಿಸಿದರು. ವ್ಯಕ್ತಿ ಮಾತ್ಸರ್ಯದ ಅನ್ಯಾಯಗಳಿಗೆ ಅವರು ಹಲವುಬಾರಿ ಒಳಗಾಗದರೂ, ಬೇಸರಗೊಳ್ಳುತ್ತಿರಲಿಲ್ಲ. ಶಿಷ್ಯರಿಗೆ ಸಂಗೀತ ಶಿಕ್ಷಣ ಕೊಡುವಾಗ ಸಂತೋಷಪಡುತ್ತಿದ್ದರು. ಎಷ್ಟೋ ಸಂಗೀತ ಕಚೇರಿಗೆ ಸಂಭಾವನೆಯನ್ನು ತೆಗೆದುಕೊಳ್ಳುತ್ತಿರಲಿಲ್ಲ.

ಪ್ರಶಸ್ತಿಗಳು
 'ರಾಜ್ಯೋತ್ಸವ ಪ್ರಶಸ್ತಿ'
 'ಸಂತ ಶಿಶುನಾಳ ಷರೀಫ ಪ್ರಶಸ್ತಿ'

ನಿಧನ
೭೮ ವರ್ಷ ಪ್ರಾಯದ ತಾರಾರವರು, ೨೬, ೦೫, ೨೦೧೦ ರಂದು ನಿಧನರಾದರು.

ಉಲ್ಲೇಖಗಳು

ಕರ್ನಾಟಕ ಸಂಗೀತಕಾರರು
ಕುಪ್ಯ

Hಕುಪ್ಯವು ಕೊಡವ ಪುರುಷರ ಸಾಂಪ್ರದಾಯಕ ಉಡುಪಿನ ಒಂದು ಪ್ರಧಾನ ಅಂಗ. ಕುಪ್ಪಸವೆನ್ನುವದರ ಕೊಡವ ರೂಪಾಂತರ ಕುಪ್ಯ. ಇದನ್ನು ಕುಪ್ಪಿಯವೆಂದೂ ಹೇಳುವರು. ಜಾನಪದ ಸಾಹಿತ್ಯದಲ್ಲಿ ಕುಪ್ಪಾಯವೆಂಬ ಉಲ್ಲೇಖ  ವೂ ಇದೆ.

ಇದು ಮೊಣಕಾಲಿಗಿಂತ ಸುಮಾರು ಒಂದು ಗೇಣು ಕೆಳಕ್ಕೆ ಬರುವಷ್ಟು ಉದ್ದವಿರುವ ಅರ್ಧ ತೋಳಿನ ನಿಲುವಂಗಿ. ಇದರ ಮುಂಭಾಗವು ಪೂರ್ತಿಯಾಗಿ ತೆರೆದಿರುತ್ತದೆ. ಇದನ್ನು ಧರಿಸುವಾಗ, ಮುಂದಿನ ಎಡಭಾಗವನ್ನು ದೇಹದ ಬಲಭಾಗಕ್ಕೆ ತಂದು, ಒತ್ತಿಹಿಡಿದು, ಕುಪ್ಯದ ಬಲಭಾಗವನ್ನು ದೇಹದ ಎಡಭಾಗಕ್ಕೆ ತಂದು, ಬಿಗಿಯಾಗಿ ಹಿಡಿದು, ಅದರ ಬಲ ಅಂಚಿಗೆ ಜೋಡಿಸಲಾಗಿರುವ ಲಾಡಿಯಿಂದ ಸೊಂಟವನ್ನು ಒಂದು ಸುತ್ತು ಬಳಸಿ ತಂದು ಕಟ್ಟಲಾಗುವದು. ಬಳಿಕ ಇದರ ಮೇಲಿನಿಂದ ಸೊಂಟದ ಸುತ್ತಲೂ ಚೇಲೆಯನ್ನು ಕಟ್ಟುವರು.

ಕುಪ್ಯವು ಹಿಂದಿನ ಕಾಲದಲ್ಲಿ ಹತ್ತಿಯ ಬಟ್ಟೆಯಲ್ಲಿ ತಯಾರಿಸಲಾಗುತಿದ್ದು, ಯಾವದೇ ಬಣ್ಣದಲ್ಲಿಯೂ ಇರುತಿತ್ತು. ಕೊಡಗನ್ನಾಳುತ್ತಿದ್ದ ಲಿಂಗಾಯತ ರಾಜರ ಕಾಲದಲ್ಲಿ ಆಸ್ಥಾನದ ಮುಖ್ಯಾಧಿಕಾರಿಗಳು, ದಿವಾನರು, ಸೈನ್ಯಾಧಿಕಾರಿಗಳು, ಮೊದಲಾದವರು ತುಂಬುತೋಳಿನ ಕೆಂಪು, ಮರೂನ್, ನೀಲಿ, ಬೂದಾ, ಮತ್ತಿತರ ಬಣ್ಣಗಳ ಕುಪ್ಯಗಳನ್ನು ತೊಡುತ್ತಿದ್ದರು. ಅವುಗಳ ಬಟ್ಟೆ ರೇಶ್ಮೆಯದಾಗಿರುತ್ತಿತ್ತು. ಇವುಗಳ ಮೇಲೆ ಬೂಟಾ ಸೀರೆಯ ಮೇಲಿರುವಂಥ ಬೊಟ್ಟುಗಳಿರುತ್ತಿದ್ದವು. ಇವಕ್ಕೆ ‘ಕುರಿ’ (ಬೊಟ್ಟು) ಕುಪ್ಯ ಅಥವಾ ‘ಪಟ್ಟ್ ಕುಪ್ಯ’ವೆನ್ನುತ್ತಿದ್ದರು.

ಇಂದು ಸಾಮಾನ್ಯವಾಗಿ ಎಲ್ಲರೂ ಅರ್ಧ ತೋಳಿನ ಕಪ್ಪು ಬಣ್ಣದ ಕುಪ್ಯವನ್ನೇ ತೊಡುತ್ತಾರೆ. ಇದನ್ನು ಸರ್ಜ್ (serge) ಬಟ್ಟೆಯಿಂದ ತಯಾರಿಸುತ್ತಾರೆ. ಕಪ್ಪು ಬಣ್ಣದ ಕುಪ್ಯ, ಅದರೊಳಗೆ ಬಿಳಿಯ ಬಣ್ಣದ ತುಂಬು ತೋಳಿನ ಅಂಗಿ, ಕೆಂಪು ಅಥವ ಮರೂನ್ ಬಣ್ಣದ ಚೇಲೆ, ಬಿಳಿಯ ಮಂಡೆತುಣಿ (ರುಮಾಲು), - ಈ ರೀತಿಯ ವಸ್ತ್ರವಿನ್ಯಾಸದಲ್ಲಿ ಸೌಂದರ್ಯ ದೃಷ್ಟಿಯಿದೆಯಲ್ಲದೆ ಬೇರಾವ ಧಾರ್ಮಿಕ ಅಥವಾ ಸಾಂಪ್ರದಾಯಕ ಅರ್ಥವಿಲ್ಲ.

ಮದುವಣಿಗನು ಬಿಳಿಯ ಬಣ್ಣದ ತುಂಬುತೋಳಿನ ಹತ್ತಿಯ ದಪ್ಪನೆಯ ಗ್ಯಾಬರ್ಡೀನ್ (gabardine) ಬಟ್ಟೆಯಿಂದ ತಯಾರಿಸಿದ ಕುಪ್ಯವನ್ನು ಧರಿಸುತ್ತಾನೆ. ಇದರ ತೋಳಿನ ಕೊನೆ ಜುಬ್ಬಾದಂತಿರುತ್ತದೆ. ಹಿಂದಿನ ಕಾಲದಲ್ಲಿ ಕುಟುಂಬದ, ಊರಿನ ಮತ್ತು ದೇವಸ್ಥಾನದ ಮುಖ್ಯಸ್ಥರೂ, ವಯೋವೃದ್ಧರೂ ಬಿಳಿಯ ಕುಪ್ಯವನ್ನೇ ಧರಿಸುತ್ತಿದ್ದರು. ಪುರುಷ ಶವ ಶೃಂಗಾರದಲ್ಲೂ ಬಿಳಿಯ ಕುಪ್ಯವನ್ನೇ ತೊಡಿಸುವರು.

ಇಪ್ಪತ್ತನೆ ಶತಮಾನದ ಆದಿಯವರೆಗೂ ಮದುವಣಿಗನು ಕೆಂಪು ಬಣ್ಣದ ರೇಶ್ಮೆಯ ತುಂಬುತೋಳಿನ ಕುಪ್ಯವನ್ನೇ ಧರಿಸುತ್ತಿದ್ದನು.

ಕೊಡವರು
ಚೇಲೆ

ಚೇಲೆಯು ಕೊಡವ ಪುರುಷರ ಸಾಂಪ್ರದಾಯಕ ಉಡುಪಿನ ಒಂದು ಅಂಗ.

ಚೇಲೆಯು ಕುಪ್ಯದ ಮೇಲಿನಿಂದ ಸೊಂಟಕ್ಕೆ ಭದ್ರವಾಗಿ ಸುತ್ತಲಾಗುವ ಪಟ್ಟಿ. ಸುಮಾರು ನಲುವತ್ತು ಸೆಂಟಿಮೀಟರ್ ಅಗಲದ ಮತ್ತು ಸುಮಾರು ನಾಲ್ಕು ಮೀಟರ್ ಉದ್ದದ ರೇಶ್ಮೆಯ ಬಟ್ಟೆಯಿದು. ಕೆಂಪು, ಕುಂಕುಮ ವರ್ಣ, ಬೂದು, ನೀಲಿ, ನಸುಹಳದಿ, ಇತ್ಯಾದಿ ಬಣ್ಣಗಳಲ್ಲಿದ್ದರೂ ಇಂದು ಕೆಂಪು ಮತ್ತು ಕುಂಕುಮ ವರ್ಣಗಳಲ್ಲಿರುವವು ಮಾತ್ರ ಬಳಕೆಯಲ್ಲಿವೆ. ಇದರ ಎರಡೂ ಕೊನೆಗಳಲ್ಲಿ ಸುಮಾರು ನಲುವತ್ತು ಸೆಂಟಿಮೀಟರ್ ಉದ್ದಕ್ಕೆ ಚಿನ್ನದ ಬಣ್ಣದ ಜರತಾರಿಯಿರುತ್ತದೆ. ಕೊನೆಗಳಲ್ಲಿ ಸೀರೆಯ ಸೆರಗಿನ ಅಂಚಿನಲ್ಲಿರುವಂತೆ ಕುಚ್ಚುಗಳು ಕಟ್ಟಲ್ಪಟ್ಟಿವೆ. ಅಲ್ಲದೆ, ಚೇಲೆಯ ಉದ್ದಕ್ಕೂ ಎರಡೂ ಅಂಚುಗಳಲ್ಲಿ ಸುಮಾರು ಎಂಟು ಸೆಂಟಿಮೀಟರ್ ಅಗಲಕ್ಕೆ ಚಿನ್ನದ ಬಣ್ಣದ ಜರತಾರಿಯಿದೆ.

ಚೇಲೆಯನ್ನು ಸೊಂಟಕ್ಕೆ ಕಟ್ಟುವ ಮೊದಲು ಉದ್ದಕ್ಕೂ ಎರಡುಬಾರಿ ಸಮವಾಗಿ ಮಡಚಲಾಗುತ್ತದೆ. ಹೀಗೆ ಮಡಚಿದ ಚೇಲೆಯ ಅಗಲ ಸುಮಾರು ಹತ್ತು ಸೆಂಟಿಮೀಟರ್ ಆಗುತ್ತದೆ. ಬಳಿಕ ಅದನ್ನು ಸಣ್ಣಗೆ ಮತ್ತು ಬಿಗಿಯಾಗಿ ಸುರುಳಿ ಸುತ್ತಿಕೊಳ್ಳಬೇಕು. ನಂತರ ಚೇಲೆಯ ಒಂದು ಕೊನೆಯು ಸುಮಾರು ನಲುವತ್ತು ಸೆಂಟಿಮೀಟರ್ (ಎರಡು ಗೇಣು) ಉದ್ದಕ್ಕೆ ಸೊಂಟದಿಂದ ಕೆಳಕ್ಕೆ ನೇತಾಡುವಂತೆ ದೇಹದ ಎಡಭಾಗದಲ್ಲಿರಿಸಿಕೊಂಡು,  ಹಿಂಬದಿಯಿಂದ ಬಲಗಡೆಗಾಗಿ ಎಡಕ್ಕೆ ಸುತ್ತಬೇಕು. ಇನ್ನೊಂದು ಕೊನೆಯು ಇಳಿಬಿಟ್ಟಿರುವ ಮೊದಲಿನ ಭಾಗದ ಪಕ್ಕದಲ್ಲಿ ಬರುವಂತೆ ಹಿಡಿದು ಕಟ್ಟಬೇಕು.

ಚೇಲೆಯನ್ನು ಸೊಂಟಕ್ಕೆ ಅನುಕೊಲವಾಗುವಷ್ಟು ಬಿಗಿಯಾಗಿ ಸುತ್ತಿ ಕಟ್ಟುವದರಿಂದ, ಹಿಂದಿನ ಕಾಲದ ಯುದ್ಧೇತ್ಯಾದಿ ಚಟುವಟಿಕೆಗಳಲ್ಲೂ, ಇಂದಿನ ಕೋಲಾಟ, ‘ಪರಿಯ ಕಳಿ’, ಮೊದಲಾದ ಸ್ಪರ್ಧೆಗಳಲ್ಲೂ ದೇಹಕ್ಕೆ ಉತ್ತಮ ಧೃಡತೆಯನ್ನು ಕೊಡುವದು.

 ಕೊಡವರು
ಮಂಡೆತುಣಿ

ಮಂಡೆತುಣಿಯು ಕೊಡವ ಪುರುಷರ ಸಾಂಪ್ರದಾಯಕ ತಲೆ-ತೊಡುಗೆ ಅಥವ ರುಮಾಲು. 'ಕೊಡವ ತಕ್ಕ್'ನಲ್ಲಿ (ಕೊಡವ ಭಾಷೆಯಲ್ಲಿ) ‘ಮಂಡೆ’ ಎಂದರೆ ತಲೆ; ‘ತುಣಿ’ ಎಂದರೆ ವಸ್ತ್ರ. ‘ಮಂಡೆತುಣಿ’ ಎಂದರೆ ತಲೆವಸ್ತ್ರ. ಇದು ಸುಮಾರು ಎರಡೂವರೆ ಮೀಟರ್ ಬದಿಯಿರುವ ಚೌಕನೆಯ ಬಿಳಿಯ ಬಣ್ಣದ ಹತ್ತಿಯ ವೈಲ್ (voile) ಬಟ್ಟೆ. ಇದರ ಎದುರು-ಬದುರಿನ ಎರಡು ಅಂಚುಗಳುದ್ದಕ್ಕೂ ಸುಮಾರು ಎರಡು ಸೆಂಟಿಮೀಟರ್ ಅಗಲದ ಚಿನ್ನದ ಲೇಪವಿರುವ ಬೆಳ್ಳಿಯ ಸರಿಗೆಯ ಕಲಾಪತ್ತಿದೆ.  

ಮಂಡೆತುಣಿಯನ್ನು ಹೆಚ್ಚೂ-ಕಡಿಮೆ ಮೈಸೂರು ಪೇಟಾದ ಮಾದರಿಯಲ್ಲೇ ತಲೆಗೆ ಸುತ್ತಲಾಗುವದು. ಮದುಮಗನು ಧರಿಸುವ ಮಂಡೆತುಣಿಯನ್ನು ಕಟ್ಟುವ ಕ್ರಮಕ್ಕೆ ‘ಪಾನಿ ಮಂಡೆತುಣಿ’ಯೆನ್ನುವರು. ಇದರ ತಲೆಯ ಹಿಂಭಾಗದ ಕೆಳ ಅಂಚಿನಲ್ಲಿ ಒಳಗಡೆ ಕಾಗದವನ್ನಿಟ್ಟು, ಆ ಭಾಗವು ಗಡುಸಾಗಿರುವಂತೆ ಮಾಡಿ, ಮಂಡೆತುಣಿಗೆ ಒಂದು ವಿಶೇಷ ರೂಪ ಬರುವಂತೆ ಕಟ್ಟಲಾಗುವದು.

ಈ ರೀತಿ ಬಟ್ಟೆಯನ್ನು ತಲೆಗೆ ಕಟ್ಟಿಕೊಳ್ಳುವದಕ್ಕೆ ವಿಪರೀತ ಸಮಯವು ಬೇಕಾಗುವದಲ್ಲದೆ, ಈ ರೀತಿ ಕಟ್ಟಲು ಅರಿತಿರುವವರು ಇತ್ತೀಚೆಗೆ ಬಹಳ ಅಪರೂಪವಾಗಿಬಿಟ್ಟಿದ್ದಾರೆ. ಆದ ಕಾರಣ ಈಗ ರೆಡಿಮೇಡ್ ಪೇಟವನ್ನು ಧರಿಸುವರು. ಇದನ್ನು ಕಟ್ಟುವ ಶ್ರಮವಿಲ್ಲ. ಕಟ್ಟಿದ ರುಮಾಲು ಒಮ್ಮೊಮ್ಮೆ ಅಕಸ್ಮಾತಾಗಿ ಬಿಚ್ಚಿಕೊಳ್ಳುವ ಅಸೌಕರ್ಯವೂ ಇಲ್ಲ. ಒಯ್ಯುವದೂ ಸುಲಭ. ಹೀಗಾಗಿ ಇದೀಗ ಬಹಳ ಜನಪ್ರಿಯವಾಗಿದೆ.

ಹಿಂದೆ ರಾಜರ ಕಾಲದಲ್ಲೂ ಅಂಗ್ಲರ ಆಡಳಿತವಿದ್ದಾಗಲೂ ಬೊಟ್ಟುಗಳಿರುವ ಕೆಂಪು ಅಥವಾ ಮರೂನ್ ಬಣ್ಣದ ಮಂಡೆತುಣಿಯನ್ನು ಗಣ್ಯರು ಕಟ್ಟಿಕೊಳ್ಳುತ್ತಿದ್ದರು. ಕೀರ್ತಿಶೇಷ ಫೀಲ್ಡ್ ಮಾರ್ಶಲ್ ಕಾರ್ಯಪ್ಪನವರ ಮಂಡೆತುಣಿ ಈ ರೀತಿಯದ್ದಾಗಿತ್ತು.

ಕಳೆದ ಶತಮಾನದ ಆರನೇ ದಶಕದವರೆಗೂ ತೆರೆದ ತಲೆಯಲ್ಲಿ ಜನರು ಓಡಾಡುತ್ತಿರಲಿಲ್ಲ. ಮಂಡೆತುಣಿಯು ದೊಡ್ಡದಾಗಿದ್ದು ಕಟ್ಟಲು ಹೆಚ್ಚಿನ ಶ್ರಮವೂ ಸಮಯವೂ ಬೇಕಾಗಿದ್ದುದರಿಂದ ತಲೆಗೆ ವಸ್ತ್ರವನ್ನು ಕಟ್ಟಿಕೊಳ್ಳುತ್ತಿದ್ದರು. ಈ ‘ವಸ್ತ್ರ’ವು ಸುಮಾರು ಒಂದು ಮೀಟರ್ ಚೌಕದ ಹತ್ತಿಯ ಬಟ್ಟೆ. ಇದಕ್ಕೆ ‘ವೈತ್ರ’ವೆಂಬ ಅಪಭ್ರಂಶಿತ ಹೆಸರೂ ಇತ್ತು. ‘ಚೌಕ’ವೆಂದೂ ಕರೆಯುತ್ತಿದ್ದರು. ಬಿಳಿಯ ಈ ಬಟ್ಟೆಯ ಮೇಲೆ ಸುಮಾರು ಎರಡೂವರೆ ಸೆಂಟಿಮೀಟರ್ ಅಗಲದ ಕಪ್ಪು ಚೌಕಳಿಗಳಿರುತ್ತವೆ. 

ವಸ್ತ್ರದ ಎದುರು-ಬದುರಿನ ಮೂಲೆಗಳನ್ನು ಒಂದರ ಮೇಲೊಂದು ಬರುವಂತೆ ಜೋಡಿಸಿಟ್ಟು, ಕರ್ಣವು (diagonal) ಹಣೆಯ ಮೇಲ್ಭಾಗಕ್ಕೆ ಬರುವಂತೆ ಇಟ್ಟು, ಉಳಿದೆರಡು ಎಡ-ಬಲಕ್ಕೆ ಬಂದ ಮೂಲೆಗಳನ್ನು ತಲೆಯ ಹಿಂದೆ ಅಡ್ಡಹಾಯಿಸಿ, ತಲೆಯ ಪಕ್ಕ ಗಳಲ್ಲಿ ವಸ್ತ್ರದ ಮಡಿಕೆಗಳಲ್ಲಿ ಸಿಕ್ಕಿಸಿಕೊಳ್ಳುತ್ತಿದ್ದರು. ಮೊದಲು ಒಂದರ ಮೇಲೊಂದಾಗಿ ಜೋಡಿಸಿಟ್ಟ ಮೂಲೆಗಳು ಬೆನ್ನ ಮೇಲೆ ಇಳಿಬಿದ್ದಿರುತ್ತವೆ.

ಬಿಳಿಯ ಬಣ್ಣದ ವಸ್ತ್ರದ ಮೇಲೆ ಕರಿಯ ಚೌಕಳಿಗಳಿರುವ ಬಟ್ಟೆಗೆ ‘ಬೊಳ್‍ತ ಚೆಕ್ ವೈತ್ರ’ವೆಂದು ಹೆಸರು. ಕೆಂಪು ವಸ್ತ್ರದ ಮೇಲೆ ನಸುಗೆಂಪಿನ ಚೌಕಳಿಗಳಿರುವ ಬಟ್ಟೆಗೆ ‘ಚೋಂದ ಚೆಕ್ ವೈತ್ರ’ವೆಂದು ಹೆಸರು. ಇದು ಸಾಮಾನ್ಯವಾಗಿ ರೇಶ್ಮೆಯದ್ದಾಗಿರುತ್ತದೆ. ಚೋಂದ ಚೆಕ್ ವೈತ್ರವನ್ನು  ಕುಟುಂಬದ, ಊರಿನ, ನಾಡಿನ ಮತ್ತು ದೇವಸ್ಥಾನದ ಮುಖ್ಯಸ್ಥರಲ್ಲದೆ, ಇತರ ಗಣ್ಯರು ಧರಿಸುತ್ತಿದ್ದರು. ಮದುವೆಯ ಹಿಂದಿನ ಸಂಜೆಯಂದು ಮದುಮಗನು ಚೋಂದ ಚೆಕ್ ವೈತ್ರವನ್ನು ಕಟ್ಟಿಕೊಳ್ಳುವನು.

 ಕೊಡವರು
ಕೆ. ಚಂದ್ರಶೇಖರ ಗಟ್ಟಿ

'ಸಾಫ್ಟ್ವೇರ್ ಅಭಿಯಂತ', ಕೆ. ಚಂದ್ರಶೇಖರ ಗಟ್ಟಿಯವರ ನಿಜವಾದ ನಾಮಧೇಯ, ಕೊಂಡಾಣ ಚಂದ್ರಶೇಖರ ಗಟ್ಟಿ ಎಂದು. ತಮ್ಮ ಮನೆಯಲ್ಲಿ ವಂಶಪಾರಂಪರ್ಯವಾಗಿ ನಡೆದುಬಂದ ಕೃಷಿಯನ್ನು ಮುಂದುವರೆಸಿಕೊಂಡು ಹೋಗುತ್ತಿರುವ ಇವರು, ಅದೇ ವಲಯದಲ್ಲಿ ಅನೇಕ ಹೊಸವಿಚಾರಗಳಿಗೆ ಗ್ರಾಸವಾಗಿ, 'ರಾಷ್ತ್ರೀಯ ಮನ್ನಣೆ'ಗೆ ಪಾತ್ರವಾಗುವಷ್ಟು ಮೇಲೆ ಬೆಳೆದಿದ್ದಾರೆ.

ಜನನ, ವಿದ್ಯಾಭ್ಯಾಸ ಹಾಗೂ ವೃತ್ತಿಜೀವನ
'ಮಂಗಳೂ'ರಿನ ಹೊರಆವರಣದಲ್ಲಿನ 'ಕೋಟೆಕಾರು ಬೀದಿ' ಸಮೀಪದ ಕೊಂಡಾಣದಲ್ಲಿ ಬೆಳೆದರು.ಅವರು ಆರಿಸಿಕೊಂಡವಿಷಯ 'ತೆಂಗುಬೆಳೆ'. ಅದರಲ್ಲೇ ತಮ್ಮ ಮನಸ್ಸನ್ನು ನಿಲ್ಲಿಸಿ ಕಾರ್ಯಥರಾದ ಚಂದ್ರಶೇಖರ್ ಒಬ್ಬ ಮಾದರಿ ವ್ಯಕ್ತಿಯಾಗಿ ಇಂದಿನ ಯುವ ಜನಾಂಗಕ್ಕೆ ಉದಾಹರಣೆಯ ರೂಪದಲ್ಲಿ ಕಾಣಿಸಿಕೊಂಡಿದ್ದಾರೆ. 'ಮಾಸ್ಟರ್ ಡಿಪ್ಲೊಮಾ ಇನ್ ಸಾಫ್ಟ್ವೇರ್ ಇಂಜಿನಿಯರಿಂ'ಗ್ ವ್ಯಾಸಂಗಮಾಡಿದ ಚಂದ್ರಶೇಖರ ಗಟ್ಟಿಯವರು,ಬೆಳೆ ಬೆಳೆಯುವ ಬಗ್ಗೆ ಅಪಾರ ಆಸಕ್ತಿಯನ್ನು ಬಾಲ್ಯದಿಂದಲೇ ಹೊಂದಿದ್ದರು. ೧೦ ನೆಯ ತರಗತಿಯಲ್ಲಿದ್ದಾಗ ತಮ್ಮ ವ್ಯಾಸಂಗವನ್ನು ಮೊಟಕುಗೊಳಿಸಿ,ಬೇಸಾಯದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು.ಆದರೆ ಕೆಲವು ಅನಿವಾರ್ಯಕಾರಣಗಳಿಂದಾಗಿ ತಮ್ಮ ಓದನ್ನು ಮುಂದುವರೆಸಿದರು.ಮುಂದೆ ಪ್ರತಿಷ್ಠಿತ ಕಂಪೆನಿಯೊಂದರಲ್ಲಿ 'ವೈಟ್ ಕಾಲರ್ ಕೆಲಸ'ವನ್ನೂ ಗಿಟ್ಟಿಸಿಕೊಂಡು ಸುಮಾರು ೧೦ ವರ್ಷಗಳಕಾಲ ದುಡಿದರು. ಆದರೆ ಅವರ ಹೃದಯದಲ್ಲಿ ತಮ್ಮ 'ಜಮೀನು' ಮತ್ತು 'ಕೃಷಿ'ಯೇ ತುಂಬಿತ್ತು. ತೆಂಗು ಬೆಳೆಯಲ್ಲಿ ಅವರು ತಮ್ಮನ್ನು ಮೊದಲು ತೊಡಗಿಸಿಕೊಂಡರು.ವಿಶೇಷವಾಗಿ ಅವರು ಆರಿಸಿಕೊಂಡ ತೆಂಗಿನ 'ಕೆಂದಾಳಿ'ಯ ಹಲವಾರು ತಳಿಗಳನ್ನು 'ಸಾವಯವ ಗೊಬ್ಬರ' ಬಳಸಿ, ಬಹಳ ಉತ್ತಮ ಇಳುವರಿಯನ್ನು ಪಡೆದು ಕೈತುಂಬಾ ಹಣಗಳಿಸಿದರು. ಕೆಂದಾಳಿಯಲ್ಲಿನ ಹಲವು ವಿಧಗಳು :
 ಚೌಗಟ್ ಆರೇಂಜ್ ಡ್ವಾರ್ಫ್,
 ಮಲೇಶಿಯನ್ ಎಲ್ಲೋ ಡ್ವಾರ್ಫ್,
 ಡಿಟಿ ಹೈಬ್ರಿಡ್,
 ವೆಸ್ಟ್ ಕೋಸ್ಟ್ ಟೌತ್ ಮುಂತಾದವುಗಳು.
ಕೃಷಿ ಇಲಾಖೆಯ ವತಿಯಿಂದ ಹೋದವರ್ಷ ೨೦೧೦ ರಲ್ಲಿ, ಪ್ರಶಸ್ತಿಗಾಗಿ ಅರ್ಜಿಗಳನ್ನು ಆಹ್ವಾನಿಸಿದಾಗ, ಚಂದ್ರಶೇಖರರೂ ಅರ್ಜಿ ಸಲ್ಲಿಸಿದ್ದರು.ಜಿಲ್ಲಾ ರಾಜ್ಯಮಟ್ಟದ ತೋಟಗಾರಿಕೆ ಇಲಾಖೆಯ ತಂಡ ಅಧ್ಯಯನ ನಡೆಸಿ 'ಚಂದ್ರಶೇಖರ ಗಟ್ಟಿ'ಯವರ ಹೆಸರನ್ನು 'ರಾಷ್ಟ್ರೀಯ ಪ್ರಶಸ್ತಿ'ಗೆ ಶಿಫಾರಿಸು ಮಾಡಿತು.'ಕೇಂದ್ರ ಸರ್ಕಾರದ ತೆಂಗುಅಭಿವೃದ್ಧಿಮಂಡಳಿ ತಂಡ' ಅಂತಿಮ ಸುತ್ತಿನ ಆಯ್ಕೆಗಾಗಿ ನಡೆಸಿದ ಪರೀಕ್ಷೆಯಲ್ಲೂ ಆಯ್ಕೆಯಾದರು.

ಬಾಗಲಕೋಟೆ ಕೃಷಿವಿಶ್ವವಿದ್ಯಾಲಯ
ಇವರ ತೋಟಕ್ಕೆ ಭೇಟಿನೀಡಿದ ಬಾಗಲಕೋಟೆ ಕೃಷಿವಿಶ್ವವಿದ್ಯಾಲಯದ ತಜ್ಞರು ಅವರ ಕೆಲಸವನ್ನು ಮೆಚ್ಚಿ ೫ ಗಿಡಗಳ ಮಾದರಿಯನ್ನು ಡಿ.ಎನ್.ಎ ಪರೀಕ್ಷೆಗೆ ಕೊಂಡೊಯ್ದಿದ್ದಾರೆ. ಈ ಮೌಲಿಕ ಕೆಲಸ ತೆಂಗು ಬೆಳೆಯಲ್ಲಿ ಮತ್ತಷ್ಟು ಸಂಶೋಧನೆಗೆ ಎಡೆಮಾಡಿಕೊಟ್ಟಿದೆ.

'ಕೆಂದಾಳಿ ಎಳನೀರಿನ ವೈಶಿಷ್ಟ್ಯತೆ'
ಮನೆಯ ಮದ್ದಾಗಿ ಉಪಯೋಗದಲ್ಲಿರುವ ಈ ತಳಿಯಲ್ಲಿ 'ಔಷಧೀಯ ಮಹತ್ವವುಳ್ಳ ಖನಿಜಾಂಶ'ಗಳು ಹೇರಳವಾಗಿ ಉಪಲಭ್ದವಿವೆ. ಆದ್ದರಿಂದ ಇದನ್ನು ಕೆಳಗೆ ಕಂಡ ವ್ಯಾಧಿಗಳನ್ನು ಗುಣಪಡಿಸಲು ಬಳಸುತ್ತಾರೆ. 
 ಸರ್ಪ ಸುತ್ತು,
 ಚಿಕನ್ ಪಾಕ್ಸ್,
 ಚರ್ಮವ್ಯಾಧಿ,
 ಹೆಂಗಸರ ಮುಟ್ಟು ಸಮಸ್ಯೆ,
 ಮಕ್ಕಳಾಗದಿರುವಿಕೆ,
ನರದೌರ್ಬಲ್ಯ,
ಮೊದಲಾದ ಕಾಯಿಲೆಗಳಿಗೆ ಉಪಯೋಗಕಾರಿಯಾಗಿದೆ.'ಧಾರ್ಮಿಕ ಕಾರ್ಯ'ಗಳಿಗೂ ಇದು ಹೆಚ್ಚು ಉಪಯೋಗಕಾರಿಯೆಂದು ಸಾಬೀತಾಗಿದೆ.

ಮನ್ನಣೆ,ಪ್ರಶಸ್ತಿಗಳು
 ಕೃಷಿ ವಲಯದಲ್ಲಿ, ಅದರಲ್ಲೂ ತೆಂಗಿನ ಫಸಲಿನ ಉನ್ನತಿಯ ಬಗ್ಗೆ ಹೆಚ್ಚು ಹೆಚ್ಚು ಕಾರ್ಯಮಾಡಿ, ಅದರಲ್ಲೇ ತಮ್ಮನ್ನು ನಿರಂತರವಾಗಿ ತೊಡಗಿಸಿಕೊಂಡ, ಕೆ.ಚಂದ್ರಶೇಖರ ಗಟ್ಟಿಯವರಿಗೆ 'ರಾಷ್ಟ್ರೀಯ ಮನ್ನಣೆಯ ಪುರಸ್ಕಾರ' ದೊರೆತಿದೆ.

ಕೃಷಿ
ಶ್ರೀ.ಶ್ರೀ. ವಿರಜಾನಂದ ಸರಸ್ವತಿ ಸ್ವಾಮೀಜಿ

ತಮ್ಮ ಪೂರ್ವಾಶ್ರಮದ 'ಕೃಷ್ಣಮೂರ್ತಿ'ಯೆಂಬ ನಾಮಧೇಯವನ್ನು ಹೊಂದಿದ, ಶ್ರೀ.ಶ್ರೀ. ವಿರಜಾನಂದ ಸರಸ್ವತಿಸ್ವಾಮೀಜಿಯವರು ಹೊಳೆನರಸೀಪುರದ ಪರಮಪೂಜ್ಯ ಸಚ್ಚಿದಾನಂದ ಸರಸ್ವತೀ ಸ್ವಾಮೀಜಿಯವರು ಸಂಸ್ಥಾಪಿಸಿದ ಅಧ್ಯಾತ್ಮಪ್ರಕಾಶ ಕಾರ್ಯಾಲಯಕ್ಕೆ ತೆರೆಳಿ,ಅಲ್ಲಿನ ಸಂಸ್ಥಾಪಕರ ನೇರ ಶಿಷ್ಯರಲ್ಲೊಬ್ಬರಾದ ಪೂಜ್ಯ |ಬ್ರ||ಶ್ರೀ|| ಲಕ್ಷ್ಮೀನರಸಿಂಹಮೂರ್ತಿಗಳವರಿಂದ ಪ್ರಸ್ಥಾನತ್ರಯ ಭಾಷ್ಯಾಭ್ಯಾಸ ಮಾಡಿದರು.ಭಗವಾನ್ ರಮಣ ಮಹರ್ಷಿಗಳ ಉಪದೇಶಾಮೃತದ ಅಧ್ಯಯನವನ್ನು ಕೈಗೊಂಡರು.ದಿವ್ಯತ್ರಯರ ಜೀವನ ಮತ್ತು ಉಪದೇಶಗಳ ಅಧ್ಯಯನವನ್ನೂ ಮಾಡಿದರು. ಆದಿಶಂಕರ, ರಮಣಮಹರ್ಷಿಗಳು ಮತ್ತೆಲ್ಲರ ಜೀವನ ಹಾಗೂ ಉಪದೇಶಗಳನ್ನು ಕುರಿತು ಕರ್ನಾಟಕದ ಮೂಲೆ ಮೂಲೆಗಳಲ್ಲೂ ಮತ್ತು ದೇಶದಾದ್ಯಂತ ಪರ್ಯಟನೆ ಮಾಡುತ್ತಾ ಹಲವಾರು ಉಪನ್ಯಾಸ ಮಾಲೆಗಳನ್ನು ನೀಡಿ ಭಕ್ತಜನರ ಮನ್ನಣೆಗೆ ಪಾತ್ರರಾಗಿದ್ದಾರೆ. ಹೀಗೆ ಸಂಚರಿಸುತ್ತಾ ಪೂಜ್ಯರು,ಕನಕಪುರ ತಾಲ್ಲೂಕಿನ ಚಿಕ್ಕಗ್ರಾಮವಾದ 'ದೊಡ್ಡ ಮುದವಾಡಿ'ಯಲ್ಲಿರುವ 'ಶ್ರೀ ದತ್ತ ಸದಾನಂದಾಶ್ರಮ'ದಲ್ಲಿ ತಪಗೈಯುತ್ತಿದ್ದ ಸ್ವಾಮಿ ಸಹಜಾನಂದ ಸರಸ್ವತೀ ಮಹಾರಾಜ್ ರವರ ನಿಕಟ ಸಂಪರ್ಕಕ್ಕೆ ಬಂದರು.ತಮ್ಮ ಉಪನ್ಯಾಸ ಸಮಯದಲ್ಲಿ ಬಂದ ಸಮಸ್ತ ಕಾಣಿಕೆ ಹಣವನ್ನು ಆ ಆಶ್ರಮದ ಅಭಿವೃದ್ಧಿಕಾರ್ಯಗಳಿಗಾಗಿಯೇ ವಿನಿಯೋಗಿಸಿದರು.

ಮಾತೋಶ್ರೀಯವರ ಇಚ್ಛೆ
ಶ್ರೀಗಳ ಮಾತೋಶ್ರೀಯವರ ಇಚ್ಛೆಯಂತೆ ಅವರು,ಗೃಹಸ್ಥಾಶ್ರಮವನ್ನು ಸ್ವೀಕರಿಸರೂ ನಡಕೊಂಡದ್ದು ಒಬ್ಬ ಸನ್ಯಾಸಿಯ ತರಹ. ಆದರೆ ಅವರು ಧರಿಸುತ್ತಿದ್ದದ್ದು ಬಿಳಿಯ ವಸ್ತ್ರ.ದತ್ತನಂತಿದ್ದು 'ದತ್ತೋಪಾಸನೆ'ಯಲ್ಲಿ ತಮ್ಮ ಜೀವನವನ್ನು ಮುಡುಪಾಗಿಟ್ಟಿದ್ದಾರೆ.

ಸನ್ಯಾಸ ದೀಕ್ಷೆ
ಸನ್, ೧೯೯೬ ರ, ಫೆ.೧೭ ನೆಯ 'ಮಹಾಶಿವರಾತ್ರಿ'ಯ ಶುಭದಿನದಂದು ಪೂಜ್ಯ 'ಸ್ವಾಮಿ ಸಹಜಾನಂದಜೀ ಮಹಾರಾಜ್' ರವರಿಂದ ವಿಧಿಪೂರ್ವಕವಾಗಿ ಸನ್ಯಾಸಾಶ್ರಮದ ದೀಕ್ಷೆಯನ್ನು 'ಶ್ರೀ ದತ್ತ ಸದಾನಂದಾಶ್ರಮ'ದಲ್ಲಿ ಸ್ವೀಕರಿಸಿದರು.ಶಾಸ್ತ್ರಬದ್ಧವಾಗಿ ದಂಡ-ಕಮಂಡಲುಗಳನ್ನು ವಿಸರ್ಜಿಸಿದ ಪೂಜ್ಯರು,ಭಕ್ತರ ಮನೋಕಾಮನೆಗಳನ್ನು ಈಡೇರಿಸಲು ಸಹಕರಿಸುತ್ತಾ,ಅವರೊಂದಿಗೆ ಅತ್ಯಂತ ಸರಳ ಮತ್ತು ಸಹಜ ಸಹಬಾಳ್ವೆಯನ್ನು ನಡೆಸುತ್ತಾ ಬಂದಿದ್ದಾರೆ. ಅವರು ಭೆಟ್ಟಿಮಾಡಿದ ಸ್ಥಳಗಳು ಹೀಗಿವೆ :
 ಬೆಂಗಳೂರು,
 ಮಧುಗಿರಿ,
 ತಿರುವಣ್ಣಾ ಮಲೈ
 ಹೊಳೆನರಸೀಪುರ,
 ಕೊಳ್ಳೇಗಾಲ
 ಭದ್ರಾವತಿ
ಪೂಜ್ಯರು ಹಲವಾರು ಕೃತಿಗಳನ್ನೂ, ರೂಪಕಗಳನ್ನೂ, ಅಧ್ಯಾತ್ಮಕ ಗೀತೆಗಳನ್ನೂ, ರಚಿಸಿದ್ದಾರೆ. ಆಂಗ್ಲಭಾಷೆಯಲ್ಲಿನ ಕೆಲವು ಅಮೂಲ್ಯ ಗ್ರಂಥಗಳನ್ನು ಕನ್ನಡಕ್ಕೆ ಭಾಷಾಂತರಿಸಿದ್ದಾರೆ. ಸ್ವಾಮೀಜಿಯವರ ಇತ್ತೀಚಿನ ಜನಪ್ರಿಯ ಕೃತಿಗಳು :
 ಅನುಭಾವಿಯ ಅಮೃತ ಬಿಂದುಗಳು,
 ಸದ್ಗುಣ ಸಂವರ್ಧನೆ,
 ಭಕ್ತಿಯಾತ್ರೆ,
 ಗುರುಕೃಪಾ ಸಿಂಚನ,
 ಭಕ್ತಾಷ್ಟಕ,

ವಿಶಿಷ್ಟ್ ಟ್ರಸ್ಟ್'
ಒಂದು ವರ್ಷದಿಂದ ಪೂಜ್ಯರು, ಮೈಸೂರಿನ 'ಹಿನಕಲ್ ನಲ್ಲಿರುವ 'ಸದ್ಗುರು ಸದನ'ದಲ್ಲಿ ನೆಲೆಸಿದ್ದು, ವಿಶೇಷವಾಗಿ ಮಕ್ಕಳಿಗೆ ಮಾರ್ಗದರ್ಶನ ಮಾಡುತ್ತಿದ್ದಾರೆ. 'ವಿಶಿಷ್ಟ್' ಎಂಬ ಟ್ರಸ್ಟ್ ನ 'ಸಂಸ್ಥಾಕ ಅಧ್ಯಕ್ಷ'ರಾಗಿರುವ ಶ್ರೀರವರು, ಹಲವಾರು 'ಅಧ್ಯಾತ್ಮಿಕ ಶಿಬಿರ'ಗಳನ್ನು ಆಯೋಜಿಸುತ್ತಿದ್ದಾರೆ. ತಮ್ಮ ಭಕ್ತರನ್ನು ಆದರ್ಶ ಗೃಹಸ್ಥರನ್ನಾಗಿಸಿ, ಜ್ಞಾನ-ಭಕ್ತಿ-ವೈರಾಗ್ಯಗಳ ಸಂಗಮದಲ್ಲಿ ಮೀಯುವಂತೆ ದಾರಿತೋರಿಸುತ್ತಿರುವ, ಅನುಭಾವಿಗಳು, 'ಶ್ರೀ.ಶ್ರೀ.ವಿರಜಾನಂದ ಸರಸ್ವತಿ ಮಹಾರಾಜ್' ರವರು.
ಮಠಾಧಿಪತಿಗಳು
ವಿಶೇಷ ಮಾಸ್ಟರ್

ವಿಶೇಷ ಮಾಸ್ಟರ್ಸ್ (MS), ಫ್ರೆಂಚ್ ಕಾನ್ಫರೆನ್ಸ್ ಡೇಸ್ ಗ್ರಾಂಡಿಸ್ ಇಕೋಲೇಸ್ (des Grandes Écoles) ನಿಂದ ೧೯೮೬ ರಲ್ಲಿ ಫ್ರೆಂಚ್ ಸ್ನಾತಕೋತ್ತರ ವಿಶೇಷ ದರ್ಜೆ.

ಕೋರ್ಸ್ ಕನಿಷ್ಟ ನಾಲ್ಕು ತಿಂಗಳ ಇಂಟರ್ನ್ಶಿಪ್ ಸೇರಿದಂತೆ ಒಂದು ವರ್ಷದ ಇರುತ್ತದೆ. ಇದು ಸಾಮಾನ್ಯವಾಗಿ ಈಗಾಗಲೇ ಸ್ನಾತಕೋತ್ತರ ಪದವಿ ಹೊಂದಿರುವ ಯುವ ವೃತ್ತಿಪರರ ಗುರಿ. ಆದರೆ ಪರಿಣತಿ ಅಥವಾ ಅವರ ಜ್ಞಾನವನ್ನು ವಿಸ್ತರಿಸಲು ಮತ್ತು ಅನುಭವ ಪಡೆಯಲು ಈ ದರ್ಜೆಯನ್ನು ಮಾಡುತ್ತಾರೆ ( ಏಕೆಂದರೆ ಕೆಲಸಕ್ಕೆ ಮೂರು ವರ್ಷದ ಅನುಭವವನ್ನು ಕೇಳುತ್ತಾರೆ). ಈ ಪದವಿ ಹದಿನೈದು ತಿಂಗಳು ತೆಗೆದುಕೊಳ್ಳುತ್ತದೆ, ಪದಾವಿಯ ಕೊನೆಯಲ್ಲಿ ವಿದ್ಯಾರ್ಥಿ, ತನ್ನ ವ್ಯಕ್ತಿಯ ಪ್ರಬಂಧವನ್ನು ಸಲ್ಲಿಸುವ ಸಾಧ್ಯತೆ ಇದೆ. 

ಶಿಕ್ಷಣ ಫ್ರೆಂಚ್ ಅಥವಾ ಇಂಗ್ಲೀಷ್ ಕಲಿಸಲಾಗುತ್ತದೆ.

ಅನೇಕ ಕ್ಷೇತ್ರಗಳಲ್ಲಿ ಎಂಎಸ್ ಬಗೆಗಳು: ವೈಮಾನಿಕ ವಿಜ್ಞಾನ, ಕಂಪ್ಯೂಟರ್ ವಿಜ್ಞಾನ, ಜೀವಶಾಸ್ತ್ರ, ನಿರ್ವಹಣೆ ...

ಆಕರಗಳು ಮತ್ತು ಟಿಪ್ಪಣಿಗಳು

ಹೊರಗಿನ ಕೊಂಡಿಗಳು
 ಕಾನ್ಫರೆನ್ಸ್ ಡೆಸ್ Grandes Écoles 
 ವಿಶೇಷ ಮಾಸ್ಟರ್ಸ್

ಸಂಬಂಧಿತ ಮಾಹಿತಿ

ಶಿಕ್ಷಣ
ಸೋದರ

ಸೋದರ ಎಂಬುದು ಒಂದು ನಾಮಪದ.

ಶಬ್ದ ವ್ಯುತ್ಪತ್ತಿ

ಸೋದರ ಪದವು ಸಂಸ್ಕೃತದ ‘ಸಹೋದರ’ ಪದದ ಕನ್ನಡ ರೂಪ. ‘ಸಹ’ ಮತ್ತು ‘ಉದರ’ ಎಂಬ ಎರಡು ಪದಗಳ ಜೋಡಣೆಯಿಂದ ‘ಸಹೋದರ’ ಪದ ಹುಟ್ಟಿದೆ.

ಅರ್ಥ

ಸೋದರ ಎನ್ನುವದಕ್ಕೆ ’ಸಹೋದರ’  ಸಂಕ್ಷಿಪ್ತ ಕನ್ನಡ ನಿಘಂಟು (ಕನ್ನಡ-ಕನ್ನಡ) - ಕನ್ನಡ ಸಾಹಿತ್ಯ ಪರಿಷತ್ತು ,’ಒಡಹುಟ್ಟಿದವನು’  ಪ್ರಿಸಂ ಕನ್ನಡ-ಕನ್ನಡ (ಕ್ಲಿಷ್ಟಪದ) - ಪ್ರೊ. ಜಿ. ವೆಂಕಟಸುಬ್ಬಯ್ಯ ನಿಘಂಟು ಮತ್ತು ‘ಒಡಹುಟ್ಟುಗ’  ಇಂಗ್ಲಿಶ್ ಪದಗಳಿಗೆ ಕನ್ನಡದ್ದೇ ಪದಗಳು - ಪ್ರೊ. ಡಿ. ಎನ್. ಶಂಕರ ಭಟ್  ಎಂಬ ಅರ್ಥಗಳಿವೆ.

ಒಂದೇ ಉದರದಲ್ಲಿ ಅಥವಾ ಹೊಟ್ಟೆಯಲ್ಲಿ ಅಂದರೆ ಗರ್ಭದಲ್ಲಿ ಹುಟ್ಟಿದವರು ಸೋದರರು ಎಂದೆನ್ನಿಸಿಕೊಳ್ಳುತ್ತಾರೆ. ‘ಅಣ್ಣ’ ಎನ್ನುವದಕ್ಕೂ ‘ತಮ್ಮ’ ಎನ್ನುವದಕ್ಕೂ ‘ಸೋದರ’ ಪದವನ್ನು ಬಳಸಲಾಗುತ್ತದೆ. ಒಬ್ಬಳು ತಾಯಿಯ ಹೊಟ್ಟೆಯಲ್ಲಿ ಹುಟ್ಟಿದವನ ಬಳಿಕ ಅವಳಲ್ಲಿಯೇ ನಂತರ ಹುಟ್ಟಿದವನು ಸೋದರ ಅಂದರೆ ತಮ್ಮ ಆಗುತ್ತಾನೆ. ತಮ್ಮನನ್ನು ಉಲ್ಲೇಖಿಸಿದಾಗ ಅಣ್ಣನು ಅವನ ಸೋದರ ಆಗುತ್ತಾನೆ.

ಬಳಕೆ 

‘ಅಣ್ಣ’ ಮತ್ತು ‘ತಮ್ಮ’ ಎಂಬ ಎರಡೂ ಪದಗಳಿಗೆ ’ಸೋದರ’ ಎಂದೇ ಬಳಸಲಾಗುತ್ತದೆ. ಅಲ್ಲದೆ, ಸಾಮಾನ್ಯ ಪ್ರಯೋಗದಲ್ಲಿ ಮತ್ತು ವಿಶಾಲ ಅರ್ಥದಲ್ಲಿ ಸಮಾನ ವಯಸ್ಕರನ್ನು ಇಲ್ಲವೇ ಒಂದೇ ಗುಂಪಿನವರನ್ನು ‘ಸೋದರರು’ ಎಂದು ನಿರ್ದೇಶಿಸಲಾಗುತ್ತದೆ.

ಉಲ್ಲೇಖ

 ಕುಟುಂಬ
ಕನ್ನಿಕೋಂಬರೆ

ಕನ್ನಿಕೋಂಬರೆ ಎನ್ನುವದು ಕೊಡವರ ಮನೆಗಳಲ್ಲಿರುವ ಪೂಜೆಯ ಕೋಣೆ. ಇದಕ್ಕೆ 'ಮೀದಿ ಕೋಂಬರೆ'ಯೆಂಬ ಹೆಸರೂ ಇದೆ. 'ದೇವಡ ಕೋಂಬರೆ' (ದೇವರ ಕೋಣೆ) ಎಂದೂ ಕರೆಯುವದುಂಟು. 'ಕನ್ನಿ' ಎಂದರೆ ಶ್ರೇಷ್ಠ, ಪೂಜ್ಯ, ಇತ್ಯಾದಿ ಅರ್ಥವಿದೆ. ಐನ್ ಮನೆಯ ಕೈಸಾಲೆಯಲ್ಲಿ ಪ್ರವೇಶದ್ವಾರದಲ್ಲಿರುವ ಕಂಬಕ್ಕೆ 'ಕನ್ನಿ ಕಂಬ' ಎಂದು ಹೆಸರಿದೆ. ಮನೆಯ ಯಜಮಾನನಿಗಿರುವಷ್ಟೇ ಪ್ರಾಶಸ್ತ್ಯ, ಗೌರವಗಳು ಈ ಕಂಬಕ್ಕಿದೆ. ಕೊಡವ ತಕ್ಕ್ ನಲ್ಲಿ 'ಮೀದಿ' ಎಂದರೆ ನೈವೇದ್ಯ ಎಂದರ್ಥ. ದಿನವೂ ದೇವರಿಗೆ ಈ ಕೋಣೆಯಲ್ಲಿ ಮೀದಿಯನ್ನಿಡುವದರಿಂದ ಇದಕ್ಕೆ 'ಮೀದಿ ಕೋಂಬರೆ'ಯೆಂಬ ಹೆಸರು.

ವಿನ್ಯಾಸ

ಕನ್ನಿಕೋಂಬರೆಯು ಸಾಮಾನ್ಯವಾಗಿ ಅವರ ಐನ್ ಮನೆಯಲ್ಲಿ ಮಾತ್ರವಿರುತ್ತದೆ. ಈ ಕೋಣೆಯೊಳಗಿನ  ಪೂರ್ವಾಭಿಮುಖವಾಗಿರುವ ಗೋಡೆಯ ಎದುರು ಒಂದು ತೂಗುದೀಪವಿರುತ್ತದೆ. ಇದಕ್ಕೆ ತೂಕ್೦ಬೊಳ್‌ಚ ಎನ್ನುವರು. ಈ ಗೋಡೆಯ ಮೇಲ್ಭಾಗದಲ್ಲಿ ಒಂದು ಸಣ್ಣ ಗೂಡಿರುತ್ತದೆ. ಇದರಲ್ಲಿ  ಬೆಳ್ಳಿಯ ಒಂದು ಸಣ್ಣ ಬಟ್ಟಲು ಮತ್ತು ಬೆಳ್ಳಿಯ ಒಂದು ಸಣ್ಣ ಗಿಂಡಿಯಿರುತ್ತದೆ.

ಪದ್ಧತಿ

ಪ್ರತಿದಿನ ಬೆಳ್ಳಂಬೆಳಿಗ್ಗೆ ಹಾಗೂ ಸಂಜೆ ಕಳೆದ ಬಳಿಕ ಮನೆಯನ್ನೆಲ್ಲಾ ಗುಡಿಸಿ,  ತೂಕ್೦ಬೊಳ್‌ಚವನ್ನು ಹಚ್ಚಿ, ತಮ್ಮ ಮನೆತನದ ಕಾರಣರಿಗೆ ಪ್ರಾರ್ಥನೆಯನ್ನು ಸಲ್ಲಿಸುವರು. ನಿತ್ಯವೂ ರಾತ್ರಿಯೂಟದ ಮೊದಲು ಅಂದಿನ ಅಡುಗೆಯನ್ನು ಈ ಬೆಳ್ಳಿಯ ಬಟ್ಟಲಲ್ಲಿ ಮೀದಿಯಿ(ನೈವೇದ್ಯವಿ)ಡುತ್ತಾರೆ. ಗಿಂಡಿಯಲ್ಲಿ ಹಾಲು, ಇಲ್ಲವೇ ನೀರನ್ನಿಡುತ್ತಾರೆ. ವಿಶೇಷ ಔತಣವನ್ನು ತಯಾರಿಸಿದಾಗಲೂ ನೈವೇದ್ಯವಿಡುತ್ತಾರೆ. ಗಿಂಡಿಯಲ್ಲಿ ಮದ್ಯವನ್ನಿಡುವದೂ ಇದೆ. ಹೆಣ್ಣುಮಕ್ಕಳು ತಮ್ಮ ತವರು ಮನೆಗೆ ಬಂದಾಗ ಮೀದಿಯಿಡುತ್ತಾರೆ. ತಮ್ಮ ಮನೋಭಿಲಾಷೆಯನ್ನು ನಡೆಸಿಕೊಡಲು ಕಾರಣರಿಗೆ ಮೀದಿಯಿಡುವದಾಗಿ ಹರಕೆ ಹೊರುವದೂ ಸಾಮಾನ್ಯ. 

ಕನ್ನಿಕೋಂಬರೆಗೆ ದೇವಸ್ಥಾನದ ಪ್ರಾಶಸ್ತ್ಯವನ್ನು ಕೊಡಲಾಗುತ್ತದೆ. ಇದರೊಳಕ್ಕೆ ಬರಿಗಾಲು ಮತ್ತು ಮಂಡೆತುಣಿ, ತಲೆವಸ್ತ್ರ, ಟೋಪಿ, ಇತ್ಯಾದಿಗಳನ್ನು ತೆಗೆದಿಟ್ಟು, ಬರಿತಲೆಯಲ್ಲೇ ಪ್ರವೇಶಿಸಬೇಕು. ಇದನ್ನು ನಿತ್ಯವೂ ಶುದ್ಧವಾಗಿಟ್ಟಿರಬೇಕು. ಸೂತಕದಲ್ಲಿರುವವರಿಗೆ ಇದರೊಳಕ್ಕೆ ಪ್ರವೇಶವಿಲ್ಲ  ಕೊಡಗು ಮತ್ತು ಕೊಡವರು - ಶ್ರೀ ಬಿ. ಡಿ. ಗಣಪತಿ - ೧೯೬೨ - ಪುಟ ೧೪

ಉಲ್ಲೇಖ

 ಕೊಡವರು
ಲೆಫ್ಟಿನಂಟ್ ಜನರಲ್ ಅಪ್ಪಾರಂಡ ಸಿ ಅಯ್ಯಪ್ಪ

ಅಪ್ಪಾರಂಡ ಸಿ ಅಯ್ಯಪ್ಪ (ಎ ಸಿ ಅಯ್ಯಪ್ಪ) ನವರು ೧೯೧೪ರಲ್ಲಿ ಕೊಡಗಿನ ಕೊಡವ ಜನಾಂಗದ ಅಪ್ಪಾರಂಡ ಮನೆತನದಲ್ಲಿ ಜನಿಸಿದರು. ಈ ಮನೆತನದವರು ಲಿಂಗಾಯತ ರಾಜರ ಕಾಲದಿಂದಲೂ ಉಚ್ಚ ಅಧಿಕಾರಿಗಳಾಗಿದ್ದು, ಆ ಕಾಲದಲ್ಲಿಯೇ ಅಲ್ಲದೆ ಆಂಗ್ಲರ ಆಡಳಿತದಲ್ಲೂ ದಿವಾನ ಪದವಿಯಲ್ಲಿದ್ದರು.

ಜನನ ಮತ್ತು ವಿದ್ಯಾಭ್ಯಾಸ

ಶ್ರೀಮಂತ ಕುಟುಂಬದಲ್ಲಿ ಜನಿಸಿದ ಅಯ್ಯಪ್ಪನವರು ಬೆಂಗಳೂರಿನ ಬಿಶಪ್ ಕಾಟನ್ ಶಾಲೆಯ ವಿದ್ಯಾಭ್ಯಾಸ ಮುಗಿಸಿ, ಇಂಗ್ಲೆಂಡಿನ ಲಿಂಕನ್ ಶೈರಿನಲ್ಲಿರುವ ಸ್ಟ್ಯಾನ್‍ಫರ್ಡ್ ಶಾಲೆಯಲ್ಲಿ ಪದವೀಧರರಾಗಿ ಭಾರತಕ್ಕೆ ಮರಳಿದರು.

ಉದ್ಯೋಗ

ಭಾರತೀಯ ಸೈನ್ಯವನ್ನು ಸೇರಿ, ಮೆಂಬರ್ ಆಫ್ ದಿ ಆರ್ಡರ್ ಆಫ್ ದ ಬ್ರಿಟಿಶ್ ಎಂಪೈರ್ (MBE) ಪದವಿಯನ್ನು ಪಡೆದರು.

ಭಾರತದ ಸೈನ್ಯದ ಕೋರ್ ಆಫ್ ಸಿಗ್ನಲ್ಸ್ (Corps of Signals)ನಲ್ಲಿ ಸೆಪ್ಟೆಂಬರ್ ೧೯೩೫ರಲ್ಲಿ ಅಯ್ಯಪ್ಪನವರು ಸೆಕೆಂಡ್ ಲೆಫ್ಟ್‍ನಂಟ್ ಆಗಿ ಕಮಿಶನ್ ಪಡೆದ ಮೊದಲ ಭಾರತೀಯ ಅಧಿಕಾರಿ. ದ್ವಿತೀಯ ಜಾಗತಿಕ ಯುದ್ಧದಲ್ಲಿ ೧೯೪೨ರಲ್ಲಿ ಜಪಾನೀಯರ ವಿರುದ್ಧದ ಮಲಯನ್ ಕಾರ್ಯಾಚರಣೆಯಲ್ಲಿ ಕ್ಯಾಪ್ಟನ್ ಆಗಿದ್ದರು. ದುರದೃಷ್ಟವಶಾತ್ ಅವರು ಸೆರೆ ಸಿಕ್ಕಿ ೧೯೪೫ರಲ್ಲಿ ಯುದ್ಧ ಕೊನೆಗೊಳ್ಳುವವರೆಗೂ ಯುದ್ಧಖೈದಿಯಾಗಿದ್ದರು. ಭಾರತಕ್ಕೆ ಮರಳಿದ ಬಳಿಕ ವೃತ್ತಿಯಲ್ಲಿ ಉತ್ತಮ ಮುನ್ನಡೆಯನ್ನು ಪಡೆದು,ಭಾರತೀಯ ಸೇನೆಯ  ಪ್ರಥಮ ಪ್ರಧಾನ ಸಿಗ್ನಲ್ ಅಧಿಕಾರಿಯಾದರು.  ಬಳಿಕ ಲೆಫ್ಟಿನಂಟ್ ಜನರಲ್ ಹುದ್ದೆಗೆ ಬಡ್ತಿ ಹೊಂದಿ, ಮಾಸ್ಟರ್ ಜನರಲ್ ಆಫ್ ಆರ್ಡ್‌ನನ್ಸ್ ಆದರು. ಇದು ಚೀಫ್ ಆಫ್ ಆರ್ಮಿ ಸ್ಟಾಫ್‌ನ ನಾಲ್ಕು ಪ್ರಿನ್ಸಿಪಲ್ ಸ್ಟಾಫ್ ಆಫಿಸರ್‌ಗಳಲ್ಲಿನ ಒಂದು ಹುದ್ದೆ. ಅವರು ಕೋರ್ ಆಫ್ ಸಿಗ್ನಲ್ಸ್‌ನ ಕರ್ನಲ್ ಕಮಾಂಡಂಟ್ ಆದ ಭಾರತೀಯರಲ್ಲಿ ಪ್ರಪ್ರಥಮರು. http://14threunion.blogspot.com/2011/03/corps-of-signals-first-indian-signal.html 

ನಂತರ ಅವರು ಭಾರತ್ ಎಲೆಕ್ಟ್ರಾನಿಕ್ಸ್ ಲಿಮಿಟೆಡ್ ಸಂಸ್ಥೆಯ ಚೇರ್ಮನ್ ಆಗಿ ನೇಮಕಗೊಂಡು ೧೯೭೨ರಲ್ಲಿ ನಿವೃತ್ತರಾದರು .

ಗೌರವ ಪ್ರಶಸ್ತಿಗಳು

ಬೆಂಗಳೂರಿನ ಬಿ ಇ ಎಲ್ ವೃತ್ತದ ಬಳಿಯ ಉದ್ಯಾನವನಕ್ಕೆ ಜನರಲ್ ಅಯ್ಯಪ್ಪ ಉದ್ಯಾನವನವೆಂದು ಹೆಸರಿಸಲಾಗಿದೆ. http://maps.google.co.in/maps?hl=en&biw=1366&bih=541&q=iyappa+park&um=1&ie=UTF-8&sa=N&tab=wl

ಉಲ್ಲೇಖ

ಕೊಂಡಿಗಳು

 http://en.wikipedia.org/wiki/Kodagu#Notable_people_from_Kodagu
 http://en.wikipedia.org/wiki/Apparanda_Aiyappa

 ಕೊಡವರು
 ಭಾರತೀಯ ಸೈನ್ಯ
 ಪ್ರಸಿದ್ಧ ಕೊಡವರು
ಯೋಧರು
ಅಕ್ಕಲಕೋಟೆ

ಅಕ್ಕಲಕೋಟೆಯು ಮಹಾರಾಷ್ಟ್ರ ರಾಜ್ಯದ ಸೋಲಾಪುರ ತಾಲ್ಲೂಕಿನಲ್ಲಿರುವ ಪಟ್ಟಣ.ವಿಧಾನ ಸಭಾ ಕ್ಷೇತ್ರ

 ಸೋಲಾಪುರದಿಂದ ೪೦ ಕಿ.ಮೀ ದೂರದಲ್ಲಿರುವ ಈ ಪಟ್ಟಣ ಕರ್ನಾಟಕದ ಗಡಿಯಲ್ಲಿದೆ.

ಇತಿಹಾಸ
ಗುಲ್ಬರ್ಗಕ್ಕೆ ಸಮೀಪದಲ್ಲಿರುವ ಪ್ರಾಚೀನ ಐತಿಹಾಸಿಕ ಸ್ಥಳ. ಇದು ಸಾತವಾಹನರ ಮತ್ತು ರಾಷ್ಟ್ರಕೂಟರ ರಾಜ್ಯದಲ್ಲಿ ಸೇರಿತ್ತೆಂದು ಶಾಸನಗಳಿಂದ ಗೊತ್ತಾಗುತ್ತದೆ. ಯಾದವ ಮನೆತನದವರ ಅನೇಕ ಶಾಸನಗಳು ಇಲ್ಲಿ ದೊರೆತಿರುವುದರಿಂದ 14ನೆಯ ಶತಮಾನದವರೆಗೆ ಇದು ಯಾದವರ ಆಳ್ವಿಕೆಯಲ್ಲಿತ್ತು ಎಂದು ತಿಳಿದುಬರುತ್ತದೆ. 16ನೆಯ ಶತಮಾನದಲ್ಲಿ ಬಿಜಾಪುರ ಮತ್ತು ಅಹಮದ್ನಗರ ರಾಜ್ಯಗಳ ಯುದ್ಧಗಳು ಇಲ್ಲಿ ನಡೆದುವು. ಶಿವಾಜಿಯ ಮೊಮ್ಮಗನಾದ ಷಾಹು ರಾಣೋಜಿ ಎಂಬ ಬಾಲಕನಿಗೆ ಫತೇಸಿಂಗ್ ಎಂಬ ಹೊಸ ಹೆಸರನ್ನು ಕೊಟ್ಟು 1712ರಲ್ಲಿ ಅವನಿಗೆ ಅಕ್ಕಲಕೋಟೆಯನ್ನು ಜಹಗೀರನ್ನಾಗಿ ಕೊಟ್ಟ. 1760ರಲ್ಲಿ ಫತೇಸಿಂಗನು ಮರಣಹೊಂದಲು ಷಾಹಜಿ ಅಕ್ಕಲಕೋಟೆ ಸಂಸ್ಥಾನದ ರಾಜನಾದ. ಇವನಿಗೂ ಇವನ ಸಹೋದರನಾದ ತುಳಜೀ ಎಂಬುವನಿಗೂ ಆದ ಕಲಹದಲ್ಲಿ ಅಬ್ಬಾಸಾಹೇಬನ ಪರವಾಗಿ ಈಸ್್ಟ ಇಂಡಿಯಾ ಕಂಪೆನಿ ಈ ಕಲಹದಲ್ಲಿ ಪ್ರವೇಶಿಸಿತು. ಅಬ್ಬಾಸಾಹೇಬನೇ ಅಕ್ಕಲಕೋಟೆಯ ರಾಜನೆಂದು ತೀರ್ಮಾನಿಸಿತು. ಇವನು 1822ರಲ್ಲಿ ಮರಣಹೊಂದಲು ಇವನ ಮಗನಾದ ಮಾಲೋಜಿ ರಾಜನಾದ. ಮಾಲೋಜಿ 1828ರಲ್ಲಿ ಮರಣ ಹೊಂದಲು ಇವನ ಮಗನಾದ ಷಾಹಜಿ ರಾಜನಾದ. ಆಗ ಇವನಿಗೆ ಕೇವಲ 8 ವರ್ಷ. ಆದುದರಿಂದ ಸತಾರ ಸಂಸ್ಥಾನದ ರಾಜ ಇವನ ಪರವಾಗಿ ರಾಜ್ಯಭಾರ ಮಾಡಲು ಪ್ರಾರಂಭಿಸಿದ. ಆದರೆ ಜನಗಳು ಸತಾರದ ರಾಜನಮೇಲೆ ದಂಗೆ ಎದ್ದರು. ಬ್ರಿಟಿಷ್ ಸೈನ್ಯ ದಂಗೆಯನ್ನು ಅಡಗಿಸಿ ಬ್ರಿಟಿಷ್ ಗವರ್ನರನ್ನು ನೇಮಕ ಮಾಡಿತು. ಅನಂತರ ಷಾಹಜಿ ಬ್ರಿಟಿಷರ ಅಧೀನನಾಗಿ ಆಳಿದ. ಭಾರತ ಸ್ವತಂತ್ರವಾದ ಮೇಲೆ ಅಕ್ಕಲಕೋಟೆ ಸಂಸ್ಥಾನ ಮಹಾರಾಷ್ಟ್ರ ಸರ್ಕಾರದ ಆಡಳಿತಕ್ಕೊಳಪಟ್ಟು ಶೋಲಾಪುರ ಜಿಲ್ಲೆಯ ಭಾಗವಾಗಿ ಮುಂದುವರೆಯುತ್ತಿದೆ.

ಭೌಗೋಳಿಕ
ಈಗ ಊರು ಪ್ರಮುಖ ರೈಲುನಿಲ್ದಾಣವಾಗಿದೆ. ಜನಸಂಖ್ಯೆ ೨೦೧೧ ರಲ್ಲಿ ೪೦,೧೦೩. ಸಮುದ್ರಮಟ್ಟದಿಂದ 1800' ಎತ್ತರವಿದ್ದು ಸಹ್ಯಾದ್ರಿಯ ಮಳೆಯ ನೆರಳಿನಲ್ಲಿರುವುದರಿಂದ ವಾರ್ಷಿಕ ಮಳೆ ಸು. 63-76ಸೆಂ.ಮೀ ಮಾತ್ರ. ಬೋರಿ ಮತ್ತು ಹರಣಿ ನದಿಗಳು ದಕ್ಷಿಣಕ್ಕೆ ಹರಿಯುತ್ತವೆ. ನೀರು ಮತ್ತು ವಿದ್ಯುತ್ ಪುರೈಕೆ ಬೋರಿನದಿಯಿಂದ. ನೆಲ ಕರಿ ಮತ್ತು ಕೆಂಪು; ವೃಕ್ಷರಹಿತ. ಜೋಳ, ನೆಲಗಡಲೆ, ಸಜ್ಜೆ, ಗೋದಿ, ತೊಗರಿ, ಅಗಸೆ, ಹತ್ತಿ, ಮೆಣಸಿನಕಾಯಿ, ಬತ್ತ, ಕಬ್ಬು, ಬಾಳೆ, ವೀಳೆಯದೆಲೆ-ಇವು ಇಲ್ಲಿನ ಬೆಳೆಗಳು. ಒಕ್ಕಲುತನ, ತೋಟಗಾರಿಕೆ, ನೇಯ್ಗೆ ಇವು ಪ್ರಮುಖ ಉದ್ಯಮಗಳು. ಇಲ್ಲಿ ಸ್ವಾಮಿ ಮಹಾರಾಜರ ಸಮಾಧಿ ಮತ್ತು ಶಸ್ತ್ರಾಸ್ತ್ರ ಸಂಗ್ರಹಾಲಯಗಳು ಪ್ರೇಕ್ಷಣೀಯ ಸ್ಥಳಗಳಾಗಿವೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Vital statistics 
Geography and demographics 
Swami Samartha Maharaj of Akkalkot
Detailed genealogy of the ruling chiefs of Akkalkot

ಮಹಾರಾಷ್ಟ್ರದ ಪಟ್ಟಣಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಐತಿಹಾಸಿಕ ಸ್ಥಳಗಳು
ಸುವರ್ಣ ಗೆಡ್ಡೆ

ಸುವರ್ಣ ಗೆಡ್ಡೆ {Amorphophallus paeoniifolius} ದಕ್ಷಿಣ ಏಷಿಯಾ,ಆಫ್ರಿಕಾ, ಆಗ್ನೇಯ ಏಷ್ಯಾ ಮತ್ತು ಉಷ್ಣವಲಯದ ಪೆಸಿಫಿಕ್ ದ್ವೀಪಗಳ ಪ್ರದೇಶದಲ್ಲಿ ಕಂಡುಬರುವ ಒಂದು ಸಸ್ಯ.ಇದು ತರಕಾರಿಯಾಗಿ ಬಳಕೆಯಾಗುವುದರಿಂದ ವಾಣಿಜ್ಯ ಬೆಳೆಯಾಗಿಯೂ ಬೆಳೆಸಬಹುದಾಗಿದೆ.ಆಂಗ್ಲ ಭಾಷೆಯಲ್ಲಿ ಇದನ್ನು Elephant foot yam ಎಂದು ಕರೆಯುತ್ತಾರೆ.

ಸಸ್ಯ ಕೊಳೆತಿರುವ ವಾಸನೆಯನ್ನು ನೀಡುತ್ತದೆ. ಪಿಸ್ಟಿಲ್ಲೇಟ್ (ಹೆಣ್ಣು) ಮತ್ತು ಸ್ಟಾಮಿನೇಟ್ (ಗಂಡು) ಹೂಗಳು ಒಂದೇ ಗಿಡದಲ್ಲಿ ಇರುವುದಿಲ್ಲ. ಹೂವುಗಳು ಸಿಲಿಂಡರ್‍ಆಕಾರದ ಗುಂಪಿನಲ್ಲಿ ಬೆಳೆಯುತ್ತವೆ. ಚಿಕ್ಕ ಕಾಯಿಗಳು ಹಣ್ಣಾದ ನಂತರ ಕೆಂಪು ಬಣ್ಣ ಇರುತ್ತವೆ ಮತ್ತು ಇವು ಗೋಳಾಕಾರ ಅಥವಾ ಅಂಡಾಕಾರದಲ್ಲಿ ಇರುವುದಿಲ್ಲ.

ಸಸ್ಯಗಳು
ತರಕಾರಿಗಳು

sa:सूरणम्
ಗೊಂಡ ಕುರುಬ

ಗೊಂಡ ಕುರುಬರೆಂದರೆ ಕಾಡಿನಲ್ಲಿ ವಾಸಿಸುವ ಮತ್ತು ಕುರಿಗಳನ್ನು ಕಾಯುತ್ತಾ ಅಡವಿಯಲ್ಲಿ ವಾಸಿಸುತ್ತಾ ಗೊಂಡ ಕುರುಬ ಜನಾಂಗದ ಜನರು. ಇವರು ಬೀದರ ಮತ್ತು ಗುಲಬರ್ಗಾ ಜಿಲ್ಲೆಗಳಲ್ಲಿ ಕಾಣಬಹುದು. ಹಾಗೂ ಈ ಜನಾಂಗವು ಅತೀ ಹಿಂದುಳಿದ ಜನಾಂಗವಾಗಿದ್ದು ಇವರು ಒಂದು ಪ್ರದೇಶ ದಿಂದ ಇನ್ನೊಂದು ಪ್ರದೇಶಕ್ಕೆ ತಿರುಗುತ್ತ ಏಲ್ಲಿ ಸೂರ್ಯ ಮುಳುಗುವನೋ ಅಲ್ಲೇ ಅವರು ವಸತಿಯನ್ನು ಮಾಡುತ್ತಾರೆ. ಇವರನ್ನು ಅಲೆಮಾರಿಗಳು ಎಂತಲು ಕರೆಯಬಹುದು.

ಸಮಾಜ
ಶ್ರೀ ಪದ್ಮನಾಭ ತೀರ್ಥರು

ಶ್ರೀ ಮಧ್ವಾಚಾರ್ಯರ ಶಿಷ್ಯರಲ್ಲಿ ಪ್ರಮುಖರು ಶ್ರೀ ಪದ್ಮನಾಭತೀರ್ಥರು. ಇವರ ಪೂರ್ವಾಶ್ರಮ ಹೆಸರು ಶೋಭನ ಭಟ್ಟ. ಸ್ಥಳ ಗೋದಾವರಿ ನದಿ ತೀರ ಪೈಠಣ ಗ್ರಾಮ

ಶ್ರೀ ಪದ್ಮನಾಭತೀರ್ಥರು

ಶ್ರೀ ಶ್ರೀಪದ್ಮನಾಭತೀರ್ಥರು ಪೂರ್ವಾಶ್ರಮದಲ್ಲಿ ಗೋದಾವರಿ ತೀರದ ಹೆಸರಾಂತ ಪಾಂಡುರಂಗಿ ಮನೆತನದ ಬ್ರಾಹ್ಮಣರು ಶೋಭನಭಟ್ಟರು ಎಂದು ಪ್ರಸಿದ್ಧರಾಗಿದ್ದರು. ಇವರನ್ನು ನಾರಾಯಣಪಂಡಿತಾಚಾರ್ಯರು ಮಧ್ವಾಚಾರ್ಯರ ಜೀವನ ಚರಿತ್ರೆ ಗ್ರಂಥ ಶ್ರೀಸುಮಧ್ವವಿಜಯದಲ್ಲಿ "ವಿದ್ವತ್ತಿಮಿಂಗಿಲ" ಎಂದು ಹೊಗಳಿದ್ದಾರೆ. 
ಭರತಖಂಡದ ಮಧ್ಯಭಾಗ ಗೋದಾವರಿ ನದಿ ತೀರದ ಒಂದು ನಗರ, ಪ್ರತಿವರ್ಷದಂತೆ ಅಲ್ಲಿ ಭಾರತೀಯ ಸಮಸ್ತ ತತ್ವಜ್ಞಾನಗಳ ಸಮ್ಮೇಳನ, ಎಲ್ಲ ಮತಗಳ ಪಂಡಿತರು ತಮ್ಮ ತಮ್ಮ ಮತಗಳನ್ನು ಅಲ್ಲಿ ಮಂಡಿಸಿ, ವಾಕ್ಯಾರ್ಥ ಮಾಡಬೇಕು, ಗೆದ್ದವರಿಗೆ ಅಭೂತಪೂರ್ವ ಸನ್ಮಾನ. ಇಂತಹ ಸಭೆಯ ಆಯೋಜಕರು ಶ್ರೀ ಶೋಭನ ಭಟ್ಟರು ವಿದ್ವಾಂಸರು, ಪ್ರಕಾಂಡ ಪಂಡಿತರು,  ಶ್ರೀ ಮಧ್ವಾಚಾರ್ಯರು ತಮ್ಮ ಬದ್ರಿ ಯಾತ್ರೆ ಮುಗಿಸಿಕೊಂಡು ಸಭೆಗೆ ಆಮಂತ್ರಣವಿರುವ ನಿಮಿತ್ತ ಸರಿಯಾದ ಸಮಯಕ್ಕೆ ಆ ನಗರಕ್ಕೆ ಪ್ರವೇಶ ಮಾಡಿದರು. ಅವರೊಂದಿಗೆ ಶೋಭನ ಭಟ್ಟರದು ಸುಮಾರು ದಿನಗಳವರೆಗೆ ವಾದ ನಡೆಯಿತು. ಕಡೆಗೆ ಮಧ್ವ ಮತಕ್ಕೆ ಶರಣಾಗಿ ಮಧ್ವಾಚಾರ್ಯರ ಶಿಷ್ಯರಾದರು, ಶೋಭನ ಭಟ್ಟರು ಅವರಿಂದಲೇ ಸನ್ಯಾಸ ಸ್ವೀಕರಿಸಿ ಶ್ರೀಪದ್ಮನಾಭತೀರ್ಥರಾದರು. ಶ್ರೀಮಧ್ವಾಚಾರ್ಯರ 
ಬ್ರಹ್ಮಸೂತ್ರಭಾಷ್ಯಕ್ಕೆ ಸತ್ತರ್ಕದೀಪಾವಲಿ, ಅನುವ್ಯಾಖ್ಯಾನಕ್ಕೆ ಸನ್ಯಾಯರತ್ನಾವಲಿ, ಖಂಡನತ್ರಯಗಳಿಗೆ ಟೀಕೆ, ಗೀತಾಭಾಷ್ಯ ಹಾಗೂ ಗೀತಾತಾತ್ಪರ್ಯಗಳಿಗೆ ಟೀಕೆ, ತತ್ವದ್ಯೋತ ತತ್ವನಿರ್ಣಯ ತತ್ವಸಂಖ್ಯಾನ ಕರ್ಮನಿರ್ಣಯಗಳಿಗೆ ಟೀಕೆ, ಹೀಗೆ ಶ್ರೀಮಧ್ವಾಚಾರ್ಯರ ಅನೇಕ ಗ್ರಂಥಗಳಿಗೆ ಟೀಕೆಯನ್ನು ಬರೆದ ಮಹಾನುಭಾವರು ಶ್ರೀ ಪದ್ಮನಾಭತೀರ್ಥರು.
ಶ್ರೀಮಧ್ವಾಚಾರ್ಯರ ದ್ವೈತ ಸಿದ್ಧಾಂತದಲ್ಲಿ ಮೋಕ್ಷಾದಿ ಪುರುಷಾರ್ಥಗಳು ಎಂದು ಗಟ್ಟಿಯಾಗಿ ನಂಬಿದರು ಇವರು. ಸ್ವಯಂ ಶ್ರೀಮಧ್ವಾಚಾರ್ಯರಿಂದ ನೇರವಾಗಿ ಸರ್ವ ಶಾಸ್ತ್ರಗಳನ್ನು ಓದುವ ಸೌಭಾಗ್ಯ ಪಡೆದರು. 
ಶ್ರೀಮಧ್ವಾಚಾರ್ಯರು  ಎಂಭತ್ತು ವರ್ಷಗಳ ಕಾಲ ನಿರಂತರ ಪೂಜಿಸಿದ ಶ್ರೀ ದಿಗ್ವಿಜಯರಾಮ ದೇವರನ್ನು  ದೊಡ್ಡ ಸೌಭಾಗ್ಯವನ್ನು ಪಡೆದವರು ಶ್ರೀ ಪದ್ಮನಾಭತೀರ್ಥರು. 

 
ಕೊನೆಗೆ 1324 ನೆಯ ಇಸ್ವಿಯ ಕಾರ್ತೀಕ ಮಾಸದ ಅಮಾವಾಸ್ಯೆಯ ದಿನದಂದು, ತುಂಗಭದ್ರೆಯ ನುಡುಗಡ್ಡೆಯಲ್ಲಿ ವೃಂದಾವನಸ್ಥರಾದರು.

ಪೂರ್ಣಪ್ರಜ್ಞಕೃತಂ ಭಾಷ್ಯಂ 
ಆದೌ ತದ್ಭಾವಪೂರ್ವಕಂ ! 
ಯೋ ವ್ಯಾಕರೋನ್ನಮಸ್ತಸ್ಮೈ
ಪದ್ಮನಾಭಾಖ್ಯಯೋಗಿನೆ !!

ಅರ್ಥ : - ಪೂರ್ಣಪ್ರಜ್ಞಾಚಾರ್ಯರ ಭಾಷ್ಯವನ್ನು (ಗ್ರಂಥಗಳನ್ನು) ಮೊಟ್ಟಮೊದಲಿಗೆ ಪೂರ್ಣಪ್ರಜ್ಞಾಚಾರ್ಯರ ಅಭಿಪ್ರಾಯಕ್ಕೆ ತಕ್ಕಂತೆ ಯಾರು ವ್ಯಾಖ್ಯಾನ ಮಾಡಿದ್ದಾರೋ ಅಂಥ ಪದ್ಮನಾಭತೀರ್ಥರನ್ನು ನಮಸ್ಕರಿಸುತ್ತೇನೆ. 

ಮೊಟ್ಟಮೊದಲ ಬಾರಿಗೆ ಮಧ್ವಾಚಾರ್ಯರ ಗ್ರಂಥಗಳಿಗೆ ಟಿಪ್ಪಣಿ ಬರೆದವರು ಪದ್ಮನಾಭತೀರ್ಥರು

ಶ್ರೀ ಪದ್ಮನಾಭ ತೀರ್ಥವಿರಚಿತ ಗ್ರಂಥಗಳು : 

 ಮಾಯಾವಾದ ಖಂಡನಾ ಟೀಕಾ  
 ಉಪಾಧಿ ಖಂಡನಾ ಟೀಕಾ (ನ್ಯಾಯಾವಳಿ)
 ಪ್ರಪಂಚ ಮಿಥ್ಯಾತ್ವನುಮಾನ ಖಂಡನಾ ಟೀಕಾ
 ಕಥಾ ಲಕ್ಷಣ ಟೀಕಾ  
 ಗೀತಾ ಭಾಷ್ಯ ಟೀಕಾ ( ಭಾವ ಪ್ರದೀಪಿಕಾ)
 ಗೀತಾ ತಾತ್ಪರ್ಯ ನಿರ್ಣಯ ಟೀಕಾ (ಪ್ರಕಾಶಿಕಾ)
 ಸತ್ತಾರ್ಕ ದೀಪಾವಳಿ (ಶ್ರೀಬ್ರಹ್ಮಸೂತ್ರ ಭಾಷ್ಯ ಟೀಕಾ)
 ಸನ್ಯ್ಯಾಯ ರತ್ನಾವಳಿ (ಅಣುವ್ಯಾಖ್ಯಾನ ಟೀಕಾ) 
 ತತ್ವೋದ್ಯೋತ ಟೀಕಾ  
 ಪ್ರಮಾಣ ಲಕ್ಷಣಾ ಟೀಕಾ  
 ವಿಷ್ಣುತತ್ವ ನಿರ್ಣಯಾ ಟೀಕಾ  
 ವಾಯುಲೀಲಾ ವಿಸ್ತರಣಾ 
 ತತ್ವವಿವೇಕ ಟೀಕಾ  
 ಕರ್ಮನಿರ್ಣಯ ಟೀಕಾ  
 ತತ್ವಸಂಖ್ಯಾನ ಟೀಕಾ  

ಹಿಂದೂ ಧರ್ಮದ ಸಂತರು
ಕೆಸು

ಕೆಸು ಜವುಗು ಹಾಗೂ ನೆರಳಿನಲ್ಲಿ ಬೆಳೆಯುವ ಒಂದು ಸಸ್ಯ. ದಕ್ಷ್ಶಿಣ ಏಷಿಯಾದ ಮೂಲದ ಸಸ್ಯ. ಅಲಂಕಾರಿಕ ಸಸ್ಯವಾಗಿಯೂ ಬಳಕೆಯಲ್ಲಿದೆ.

ಸಸ್ಯಶಾಸ್ತ್ರೀಯ ವರ್ಗೀಕರಣ 
ಕೊಲೊಕಾಸಿಯ ಎಸ್ಕುಲೆಂಟಾ [Colocasia esculenta]ಎಂಬ ಸಸ್ಸ್ಯ ಶಾಸ್ತ್ರೀಯ ಹೆಸರನ್ನು ಹೊಂದಿದೆ. ಅರಾಸಿಯೆ (Araceae)ಕುಟುಂಬಕ್ಕೆ ಸೇರಿದೆ.

ಇತರ ಹೆಸರುಗಳು 
ಇಂಗ್ಲಿಷ್ : ತಾರೋ (Taro)
ಮಲೆಯಾಳಂ: ಚೆಂಪು

ಸಸ್ಯದ ಗುಣಲಕ್ಷಣಗಳು 
ಅಗಲವಾದ ಎಲೆಗಳನ್ನು ಹೊಂದಿದೆ. ಇದರಲ್ಲಿ ಹಲವಾರು ಪ್ರಭೇದಗಳಿದ್ದು, ಎಲೆ ಕಾಂಡಗಳಲ್ಲಿ ನೀರು ನಿಲ್ಲುವುದಿಲ್ಲ. ಎರಡು ಅಥವಾ ಮೂರು ಅಡಿ ಎತ್ತರ ಬೆಳೆಯುತ್ತದೆ.

ಉಪಯೋಗಗಳು 
ಇದು ಆಹಾರ ಪದಾರ್ಥವಾಗಿ ಬಳಕೆಯಲ್ಲಿದೆ. ಇದರ ಎಲೆ, ಕಾಂಡ ಹಾಗೂ ಗೆಡ್ಡೆ ಎಲ್ಲವೂ ಆಹಾರವಾಗಿ ಉಪಯೋಗಿಸಲ್ಪಡುತ್ತದೆ. ಪ್ರಪಂಚದಾದ್ಯಂತ ಉಪಯೋಗದಲ್ಲಿರುವ ಇದರಿಂದ ನೂರಾರು ಖಾದ್ಯಗಳನ್ನು ತಯಾರಿಸುತ್ತಾರೆ. ದಕ್ಷಿಣ ಕನ್ನಡ ಹಾಗೂ ಮಲೆನಾಡಿ ನಲ್ಲಿ ತಯಾರಿಸಲ್ಪಡುವ ಪತ್ರೋಡೆ ಎಂಬ ಖಾದ್ಯ ಅತ್ಯಂತ ಜನಪ್ರಿಯ.

ಬಾಹ್ಯ ಸಂಪರ್ಕಗಳು

ಉಲ್ಲೇಖಗಳು

ಸಸ್ಯಗಳು
ಆಹಾರ ಪದಾರ್ಥಗಳು
ತರಕಾರಿಗಳು
ವಿ.ಗೋಪಾಲಸ್ವಾಮಿ ಅಯ್ಯಂಗಾರ್

ದಕ್ಷಿಣ ಬೆಂಗಳೂರಿನ 'ವಿಶ್ವೇಶ್ವರಪುರಂ'ನಲ್ಲಿ ಸ್ಥಾಪಿತವಾಗಿರುವ 'ಶ್ರೀ.ರಾಮಕೃಷ್ಣ ವಿದ್ಯಾರ್ಥಿನಿಲಯ'(ಆರ್.ಕೆ.ಎಸ್.ಹೋಂ') ವಿದ್ಯಾರ್ಥಿನಿಲಯದ ಸ್ಥಾಪಕರಲ್ಲಿ ವಿ.ಗೋಪಾಲಸ್ವಾಮಿ ಅಯ್ಯಂಗಾರ್ ಒಬ್ಬ ಪ್ರಮುಖವ್ಯಕ್ತಿಯಾಗಿದ್ದರು. ಎಲ್ಲರಿಂದಲೂ 'ವಿ.ಜಿ,' ಎಂದೇ ಪ್ರೀತಿಯಿಂದ ಸಂಬೋಧಿಸಲ್ಪಡುತ್ತಿದ್ದ ಅವರು, 'ಹೋಂನ ಕಾರ್ಯದರ್ಶಿ'ಯಾಗಿ, ಆಧಾರಸ್ಥಂಬವಾಗಿ ಹಲವು ದಶಕಗಳ ಸೇವೆಮಾಡಿದವರಲ್ಲಿ ಅತಿಮುಖ್ಯರು. ಆ ಸಮಯದಲ್ಲಿ ಅವರು ತೋರಿಸಿದ ಕಾರ್ಯವಿಚಕ್ಷಣೆ, ಶ್ರದ್ಧೆ, ನಿಸ್ಪೃಹತೆ, ಮತ್ತು ಮಾತು ನಡವಳಿಕೆಗಳಲ್ಲಿ ಸದಾ ಸ್ಪಷ್ಟತೆ, ವ್ಯಹಹಾರದ ಲೆಕ್ಖಾಚಾರಗಳಲ್ಲಿನ ವಿಷಯಗಳಲ್ಲಿ ಮೇಲ್ಪಂಕ್ತಿಯನ್ನು ಹಾಕಿಕೊಟ್ಟಿದ್ದಾರೆ.ಶ್ರೀ.ರಾಮಕೃಷ್ಣ ವಿದ್ಯಾರ್ಥಿನಿಲಯದ ಯಾವ ಮೀಟಿಂಗ್ ಗೂ ಅವರು ತಪ್ಪಿಸಿಕೊಂಡವರಲ್ಲ. ಒಂದು ನಿಮಿಷವೂ ಲೇಟಾಗಿ ಬಂದವರಲ್ಲ. ಅವರು 'ಪೂರ್ವಾಚಾರ ನಿಷ್ಟ'ರೆಂದು ಅವರಿಗಿಂತ ವಯಸ್ಸಿನಲ್ಲಿ ಸ್ವಲ್ಪ ಚಿಕ್ಕವರಾದ ಡಿ.ವಿ.ಜಿ.ಯವರು ಸದಾ ಸ್ಮರಿಸಿಕೊಳ್ಳುತ್ತಾರೆ. 'ರಾಮಾಯಣ ವ್ಯಾಸಂಗ,' ಹಾಗೂ 'ವೇದಪಾರಾಯಣ' ಮುಂತಾದ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ತುಂಬಾ ಆಸಕ್ತಿಯಿಂದ ನೆರವೇರಿಸುತ್ತಿದ್ದರು. ಅತ್ಯಂತ ಸಾದಾ ಉಡುಪಿನ, ಸರಳ ನಡವಳಿಕೆಯ 'ವಿ.ಜಿ'.ಯವರು,ಮೇಲುಮನೋಟಕ್ಕೆ ತುಸು ಕಟುವಾಗಿ ಕಂಡರೂ ಉದಾರಮನಸ್ಸಿನ ವ್ಯಕ್ತಿಯಾಗಿ ಎಲ್ಲರ ಆದರ ಗೌರವಗಳಿಗೆ ಪಾತ್ರರಾಗಿದ್ದರು.

ಸೆಂಟ್ರೆಲ್ ಕಾಲೇಜಿನಲ್ಲಿ
'ಸೆಂಟ್ರೆಲ್ ಕಾಲೇಜಿ'ನಲ್ಲಿ ಬಹಳವರ್ಷ ಗಣಿತಶಾಸ್ತ್ರವನ್ನು ವಿದ್ಯಾರ್ಥಿಗಳಿಗೆ ಬೋಧಿಸಿ, ಕಾಲೇಜಿಗೆ ಕೀರ್ತಿತಂದ ಮಹನೀಯರವರು. ಪ್ರೊ.ಎಂ.ಟಿ.ನಾರಾಯಣ ಅಯ್ಯಂಗಾರ್ ರವರ ಶಿಷ್ಯರಾಗಿದ್ದ 'ವಿ.ಜಿ'.ಯವರು,ಅವರ ನಿವೃತ್ತಿಯ ಬಳಿಕ ಅದೇ ಸ್ಥಾನವನ್ನು ಅಲಂಕರಿಸಿ ಅತ್ಯುತ್ತಮ ಸೇವೆಯನ್ನು ಕೊಟ್ಟರು. 'ಮೈಸೂರು ವಿಶ್ವವಿದ್ಯಾಲಯದ ರಿಜಿಸ್ಟ್ರಾರ್,' ಸಹ ಆಗಿದ್ದರು. 'ಶ್ರೀ.ಗೋಪಾಲಸ್ವಾಮಿ ಅಯ್ಯಂಗಾರ್,' ರವರು,
 ೧೯೧೯-೩೦-'ನ್ಯಾಷನಲ್ ಎಜುಕೇಶನ್ ಸೊಸೈಟಿಯ ಸೆಕ್ರೆಟರಿ'ಯಾಗಿ
 ೧೯೩೦-೪೩-'ಸದಸ್ಯರಾಗಿ',
 ೧೯೪೩-೪೯-'ಖಜಾಂಚಿ'ಯಾಗಿ,
 ೧೯೪೯-೬೩-'ಸೆಕ್ರೆಟರಿ'ಯಾಗಿ, ಕೆಲಸಮಾಡಿದರು.

'ವಿ.ಜಿ,'ಯವರ ದಿವ್ಯ-ವ್ಯಕ್ತಿತ್ವ'
ತಮಿಳುಭಾಷೆಯಲ್ಲಿ ವಿಸ್ತಾರವಾದ ಸಾಹಿತ್ಯ ಪಾಂಡಿತ್ಯವನ್ನು ಹೊಂದಿದ್ದ ಅವರು,'ತಿರುವಾಯ್ಯೋಳಿ' ನಾಲಾಯಿರಂ, ಮೊದಲಾದ ಮತಗ್ರಂಥಗಳಲ್ಲಿ ಮಾತ್ರವೇ ಅಲ್ಲದೆ ಇತರ ತಮಿಳು ಸಾಹಿತ್ಯದಲ್ಲೂ ಜ್ಞಾನ ಸಂಪಾದನೆ ಮಾಡಿದ್ದರು. ಗೌರವ,ಭಯಮಿಶ್ರಿತವಾದ ಅವರ ಮುಖಭಂಗಿಯನ್ನು ನೋಡಿದವರೆಲ್ಲಾ ಅವರೊಬ್ಬ ಕಷ್ಟಸಾಧ್ಯದ ವ್ಯಕ್ತಿಯೆಂದು ಭಾವಿಸುತ್ತಿದ್ದರು.ಆದರೆ ಅವರ ಒಡನಾಟಕ್ಕೆ ಬಂದಮೇಲೆ ಅವರ ಸಹೃದಯತೆ, ಹಾಗೂ ವಿಶಾಲ ಮನೋಭಾವದ ಪರಿಚಯವಾಗುತ್ತಿತ್ತು. ಶ್ರೀವೈಷ್ಣವ ಸಂಪ್ರದಾಯದ, ಶ್ರೀವೈಷ್ಣವ ಲಾಂಛನ, ಶಿಸ್ತು, ಸಂಯಮ, ಅಚ್ಚುಕಟ್ಟುತನ ಅವರ ಮುಖದ ಮೇಲೆ ತಾಂಡವವಾಡುತ್ತಿತ್ತು. ಆಕಾರದಲ್ಲಿ ಅಷ್ಟೇನೂ ಎತ್ತರವಲ್ಲದ ಸ್ಥೂಲಶರೀರ,ದುಂಡುಮುಖದ ವರ್ಚಸ್ಸು,ಗಂಭೀರ ಮುಖಮುದ್ರೆ,ದಟ್ಟವಾಗಿ ಮೇಲೆದ್ದು ಕಾಣಿಸುತ್ತಿದ್ದ ಬಿಳಿಹುಬ್ಬುಗಳು,ಹೊಳೆಯುತ್ತಿದ್ದ ಕಣ್ಣುಗಳು,ಗರಿಗರಿಯಾದ ಶುಭ್ರಬಿಳುಪಿನ ಕಚ್ಚೆಪಂಚೆ,ಕುತ್ತಿಗೆಗೆ ಬಿಗಿದಪ್ಪಿದ ನಿಲುವಾದ ಬಿಳಿಯ ಕೋಟು,ಜರಿಪೇಟ,ಮತ್ತು ಉತ್ತರೀಯ, ಕೈಯಲ್ಲಿ ಬೆತ್ತದ ಕೋಲು,ಸಿಂಹನಡೆ, ಎಂಥವರನ್ನೂ ಮತ್ತೊಮ್ಮೆ ಅವರನ್ನು ನೋಡಲು ಪ್ರೇರೇಪಿಸುತ್ತಿತ್ತು.

'ನ್ಯಾಷನಲ್ ಕಾಲೇಜ್,' ಹಾಗೂ 'ಆರ್.ಕೆ.ಎಸ್. ಹೋಂ' ಅವರ ಪ್ರೀತಿಯ ಸಂಸ್ಥೆಗಳಾಗಿದ್ದವು
'ನ್ಯಾಷನಲ್ ಎಜುಕೇಶನ್ ಸೊಸೈಟಿ'ಯಲ್ಲಿ ಪ್ರಾಂಶುಪಾಲರಾಗಿದ್ದರು; ಮತ್ತು ನ್ಯಾಷನಲ್ ಎಜುಕೇಶನ್ ಸೊಸೈಟಿಯ ಕಾರ್ಯದರ್ಶಿಯಾಗಿಯೂ ಸೇವೆ ಸಲ್ಲಿಸಿದ್ದರು. ಹತ್ತಿರದ ಚಾಮರಾಜಪೇಟೆಯ ೪ ನೇ ರಸ್ತೆಯಲ್ಲಿ ವಾಸವಾಗಿದ್ದ ವಿ.ಜಿ.ಯವರಿಗೆ,ಶ್ರೀ.ರಾಮಕೃಷ್ಣ ವಿದ್ಯಾರ್ಥಿನಿಲಯ ಬಲು ಪ್ರಿಯವಾದ ಸಂಸ್ಥೆಯಾಗಿತ್ತು. ಈ ಎರಡೂ ಸಂಸ್ಥೆಗಳಿಗೆ ಒಂದು ಶಾಶ್ವತ ಸ್ವರೂಪವನ್ನೂ, ಕಾರ್ಯ ಪಟುತ್ವವನ್ನೂ ತಂದುಕೊಟ್ಟ ಉಪಕಾರಿಗಳಲ್ಲಿ 'ವಿ.ಜಿ'.ಯವರು ಅಗ್ರಪಂಕ್ತಿಯಲ್ಲಿ ನಿಲ್ಲುತ್ತಾರೆ.

 ಗಣಿತ ಶಾಸ್ತ್ರದ ಪ್ರೊಫೆಸರ್
ಬೆಂಗಳೂರು ನಗರದ ವಿದ್ಯಾರ್ಥಿನಿಲಯಗಳು